open-index/open-wikipedia-markdown huggingface dataset:
മസാച്ചുസെറ്റ്സ് ജനറൽ ഹോസ്പിറ്റൽ

**മസാച്യുസെറ്റ്സ് ജനറൽ ഹോസ്പിറ്റൽ** (മാസ് ജനറൽ അല്ലെങ്കിൽ MGH) മസാച്യുസെറ്റ്സിലെ ബോസ്റ്റൺ നഗരത്തിലെ വെസ്റ്റ് എൻഡ് പരിസരത്ത് സ്ഥിതിചെയ്യുന്ന ഹാർവാർഡ് മെഡിക്കൽ സ്കൂളിന്റെ യഥാർത്ഥവും ബൃഹത്തായതുമായ അദ്ധ്യാപന ആശുപത്രിയാണ്. 999 കിടക്കകളുടെ ശേഷിയുള്ള ഇത് അമേരിക്കൻ ഐക്യനാടുകളിലെ മൂന്നാമത്തെ ഏറ്റവും പഴക്കമുള്ള ജനറൽ ആശുപത്രിയാണ്. ബ്രിഗാം ആന്റ് വിമൻസ് ഹോസ്പിറ്റലിനോടൊപ്പംചേർന്ന് ഇത് മസാച്യുസെറ്റ്സിലെ ഏറ്റവും വലിയ ആരോഗ്യ സംരക്ഷണ ദാതാക്കളായ മാസ് ജനറൽ ബ്രിഗാമിന്റെ (മുമ്പ് പാർട്‍ണേർസ് ഹെൽത്ത് കെയർ എന്നറിയപ്പെട്ടിരുന്നു) രണ്ട് സ്ഥാപക അംഗങ്ങളിൽ ഒന്നാണ്. ലോകത്തിലെ ഏറ്റവും വലിയ ആശുപത്രി അധിഷ്ഠിത ഗവേഷണ പരിപാടി നടത്തുന്ന മസാച്യുസെറ്റ്സ് ജനറൽ ഹോസ്പിറ്റലിന് 2019 ൽ ഒരു ബില്യൺ ഡോളറിലധികം വാർഷിക ഗവേഷണ ബജറ്റുണ്ടായിരുന്നു. യുഎസ് ന്യൂസ്, വേൾഡ് റിപ്പോർട്ട് എന്നിവയുടെ അവലോകനപ്രകാരം ഇത് നിലവിൽ അമേരിക്കയിലെ ആറാം സ്ഥാനത്തുള്ള മികച്ച ആശുപത്രിയായി റാങ്ക് ചെയ്യപ്പെട്ടിട്ടുണ്ട്.

## ചരിത്രം
1811 ൽ സ്ഥാപിതമായ യഥാർത്ഥ ആശുപത്രി രൂപകൽപ്പന ചെയ്തത് പ്രശസ്ത അമേരിക്കൻ ആർക്കിടെക്റ്റ് ആയിരുന്ന ചാൾസ് ബൾഫിഞ്ചാണ്. പെൻ‌സിൽ‌വാനിയ ഹോസ്പിറ്റലും (1751) ന്യൂയോർക്ക്-പ്രെസ്ബൈറ്റീരിയൻ ഹോസ്പിറ്റലിന്റെ മുൻഗാമിയായ ന്യൂയോർക്ക് ഹോസ്പിറ്റലും (1771) മാത്രമാണ് അമേരിക്കൻ ഐക്യനാടുകളിലെ മൂന്നാമത്തെ ഏറ്റവും പഴയ ജനറൽ ആശുപത്രിയായ ഇതിനേക്കാൾ പഴക്കമുള്ള മറ്റ് രണ്ട് ആശുപത്രികൾ. ഹാർവാർഡ് മെഡിക്കൽ സ്കൂളിലെ അനാട്ടമി ആൻഡ് സർജറി പ്രൊഫസർ ജോൺ വാറൻ മെഡിക്കൽ സ്കൂളിനെ ബോസ്റ്റണിലേക്ക് മാറ്റുന്ന പദ്ധതിയ്ക്ക് നേതൃത്വം നൽകി. ജെയിംസ് ജാക്സണിനൊപ്പം എഡിൻബർഗ് മെഡിക്കൽ സ്കൂളിലെ ഒരു ബിരുദധാരിയായ ജോൺ വാറന്റെ മകൻ ജോൺ കോളിൻസ് വാറനും ചേർന്ന് 1810-ൽ ബോസ്റ്റണിലെ അഗതിമന്ദിരത്തിലെ പാതിരി റവ. ജോൺ ബാർ‌ലറ്റിനാൽ നിർദ്ദേശിക്കപ്പെട്ട മസാച്ചുസെറ്റ്സ് ജനറൽ ആശുപത്രി ആരംഭിക്കാനുള്ള ശ്രമങ്ങൾക്ക് നേതൃത്വം നൽകി. മതിയായ പണമുള്ളവെല്ലാംതന്നെ വീട്ടിൽ തന്നെ ചികിത്സ നടത്തിയിരുന്നതിനാൽ പത്തൊൻപതാം നൂറ്റാണ്ടിൽ സ്ഥാപിതമായ മിക്ക ആശുപത്രികളെയും പോലെ മസാച്ചുസെറ്റ്സ് ജനറൽ ആശുപത്രിയും ദരിദ്രര പരിചരണമാണ് ഉദ്ദേശിച്ചിരുന്നത്. 30 വയുസകാരനായ നാവികനാണ് 1821 സെപ്റ്റംബർ 3 ന് ആശുപത്രിയിൽ പ്രവേശിപ്പിക്കപ്പെട്ട ആദ്യത്തെ രോഗി. പത്തൊൻപതാം നൂറ്റാണ്ടിന്റെ പകുതി മുതൽ അവസാനം വരെ, മസാച്ചുസെറ്റ്സ് ജനറൽ ആശുപത്രിയോട് ചേർന്നാണ് ഹാർവാർഡ് മെഡിക്കൽ സ്കൂൾ സ്ഥിതിചെയ്തിരുന്നത്.

വാൾട്ടർ ജെ. ഡോഡ് ആശുപത്രിയിൽ റേഡിയോളജി വിഭാഗം സ്ഥാപിച്ചു. 1895 ൽ എക്സ്-റേ കണ്ടെത്തിയതിനുശേഷം, 1916 ൽ ഒന്നിലധികം റേഡിയേഷൻ ക്യാൻസറുകൾ മൂലമുണ്ടായ മെറ്റാസ്റ്റാറ്റിക് ക്യാൻസർ മൂലം മരണമടയുന്നതുവരെ അദ്ദേഹം റേഡിയോളജി വിഭാഗത്തിന്റെ മേൽനോട്ടം വഹിച്ചിരുന്നു. തനിക്കു സംഭവിച്ച റേഡിയേഷൻ പരിക്കുകൾ, ചർമ്മം മാറ്റിവയ്ക്കൽ മുതൽ അവയവ ഛേദം വരെയുള്ള ചികിത്സയ്ക്കായി ഏകദേശം 50 ഓളം ശസ്ത്രക്രിയകൾ അദ്ദേഹത്തിന് ഈ ആശുപത്രിയിൽ നടത്തിയിരുന്നു. ആദ്യത്തെ അമേരിക്കൻ ആശുപത്രി സാമൂഹിക പ്രവർത്തകർ ഈ ആശുപത്രി കേന്ദ്രമാക്കിയാണ് പ്രവർത്തിച്ചിരുന്നത്.

1960 കളിൽ മെഡിക്കൽ ഉപയോഗത്തിനായി പ്രത്യേക കമ്പ്യൂട്ടർ സോഫ്റ്റ്വെയർ സംവിധാനങ്ങൾ വികസിപ്പിച്ചെടുക്കുന്നതിനുള്ള ആശുപത്രിയുടെ പ്രവർത്തനം രോഗികളുടെ രേഖകൾ, ബില്ലിംഗ് എന്നിവ പോലുള്ള മെഡിക്കൽ ആപ്ലിക്കേഷനുകളിൽ വളരെയധികം ഉപയോഗിക്കുന്ന "മസാച്ചുസെറ്റ്സ് ജനറൽ ഹോസ്പിറ്റൽ യൂട്ടിലിറ്റി മൾട്ടി-പ്രോഗ്രാമിംഗ് സിസ്റ്റം" എന്നതിനെ സൂചിപ്പിക്കുന്ന MUMPS എന്ന പ്രോഗ്രാമിംഗ് ഭാഷയുടെ വികാസത്തിലേക്ക് നയിച്ചു. വെറ്ററൻസ് അഡ്മിനിസ്ട്രേഷൻ (ഇപ്പോൾ വെറ്ററൻസ് അഫയേഴ്സ് വകുപ്പ്) വികസിപ്പിച്ച ഫയൽ മാനേജർ എന്നറിയപ്പെടുന്ന ഒരു പ്രധാന രോഗി ഡാറ്റാബേസ് സിസ്റ്റം ഈ ഭാഷ ഉപയോഗിച്ചാണ് സൃഷ്ടിക്കപ്പെട്ടത്.

## അവലംബം
മിഡാസൊലാം

അനസ്തേഷ്യ, ഉറങ്ങാൻ ബുദ്ധിമുട്ട്, കടുത്ത അസ്വാസ്ഥ്യം എന്നിവയ്‌ക്കായി ഉപയോഗിക്കുന്ന ബെൻസോഡൈയാസിപിൻ മരുന്നാണ് **വെർസെഡ്** എന്ന ബ്രാൻഡ് നാമത്തിൽ വിൽക്കപ്പെടുന്ന **മിഡാസോലം**. ഉറക്കവർദ്ധന, ഉത്കണ്ഠ കുറയ്ക്കുക, പുതിയ ഓർമ്മകൾ സൃഷ്ടിക്കാനുള്ള കഴിവ് നഷ്‌ടപ്പെടുന്നതു തടയുക എന്നിവ ഇതിന്റെ ഉപയോഗത്തിലൂടെ സാധ്യമാകുന്നു. മിഡാസോലം വായകൊണ്ടോ, ഞരമ്പിലൂടെയോ, അല്ലെങ്കിൽ പേശികളിലേക്ക് നേരിട്ട് കുത്തിവച്ചോ, മൂക്കിലേക്ക് തളിക്കുന്നതിലൂടെയോ കവിളിലൂടെയോ നൽകാം. ഞരമ്പിലൂടെ നൽകുമ്പോൾ, സാധാരണയായി അഞ്ച് മിനിറ്റിനുള്ളിൽത്തന്നെ പ്രവർത്തിക്കാൻ തുടങ്ങുന്ന ഇത് മസിലിലേക്ക് കുത്തിവയ്ക്കുമ്പോൾ, പ്രവർത്തിക്കാൻ ആരംഭിക്കുന്നതിന് പതിനഞ്ച് മിനിറ്റ് എടുക്കും. ഫലങ്ങൾ ഒന്ന് മുതൽ ആറ് മണിക്കൂർ വരെ നീണ്ടുനിൽക്കും. 

1974 ൽ പേറ്റന്റ് നേടിയ മിഡാസോലം 1982 ലാണ് വൈദ്യശാസ്ത്ര ഉപയോഗത്തിലേക്ക് വന്നത്. ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിലെ ഒന്നാണ് ഇത്. ഒരു സാധാരണ മരുന്നായി ഇത് ലഭ്യമാണ്. പല രാജ്യങ്ങളിലും ഇത് ഒരു നിയന്ത്രിത പദാർത്ഥമാണ്.
## അവലംബംങ്ങൾ
വർഗ്ഗം:അവശ്യ മരുന്നുകൾ
വർഗ്ഗം:GABAA റിസപ്റ്റർ പോസിറ്റീവ് അലോസ്റ്റെറിക് മോഡുലേറ്ററുകൾ
വർഗ്ഗം:CS1: long volume value
പ്രൊപ്പോഫോൾ

**ഡിപ്രിവൻ** എന്ന പേരിൽ വിപണനം ചെയ്യുന്ന **പ്രൊപ്പോഫോൾ**,  അല്പനേരം മാത്രം  പ്രവർത്തിക്കുന്ന ഒരു മരുന്നാണ്. ഇത്  അല്പനേരത്തേക്ക്  സ്വബോധം ഇല്ലാതാക്കുകയും അന്നേരം  സംഭവിച്ച കാര്യങ്ങൾ ഓർത്തെടുക്കാൻ വയ്യാത്ത അവസ്ഥ ഉളവാക്കുകയും   ചെയ്യുന്നു. ജനറൽ അനസ്തേഷ്യ തുടങ്ങാനും   നിലനിർത്താനും , പിന്നെ  യന്ത്രസഹായത്തോടെ ( വെൻറിലേറ്റർ) ശ്വസിക്കുന്ന  മുതിർന്നവരെ ചെറിയതോതിൽ മയക്കി  ശാന്തരാക്കാനും ( സെഡേഷൻ)   അത്തരത്തിലുള്ള   മറ്റു നടപടിക്രമങ്ങൾക്കും  ഇത് ഉപയോഗിക്കപ്പെടുന്നു.   മറ്റ് മരുന്നുകൾ പ്രവർത്തിച്ചിട്ടില്ലെങ്കിൽ ഇത് സ്റ്റാറ്റസ് എപ്പിലെപ്റ്റിക്കസിനും ഉപയോഗിക്കുന്നു.  സിരയിലേക്ക് കുത്തിവച്ച് നൽകുന്ന  ഈ മരുന്ന് രണ്ടു മിനിട്ടിൽ  ഫലം നൽകും.  സാധാരണയായി അഞ്ച് മുതൽ പത്ത് മിനിറ്റ് വരെ  നീണ്ടുനിൽക്കും. കാനഡയിൽ  വൈദ്യസഹായത്തോടെ  മരിക്കുന്നതിനുള്ള നടപടിക്രമത്തിന്  പ്രൊപ്പോഫോൾ ഉപയോഗിക്കുന്നുണ്ട്.

## കോവിഡ് -19
2021 മാർച്ചിൽ, യു‌എസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡി‌എ) 1% *പ്രൊപ്പോഫോൾ - ലിപുരോ* അടിയന്തര ഉപയോഗ അനുമതിനൽകി. പതിനാറുവയസ്സിൽ കൂടുതലുള്ള, കോവിഡ് ‑ 19 സ്ഥിരീകരിച്ചതോ സംശയിക്കപ്പെടുന്നവരോ ആയ ആളുകളിൽ തീവ്രപരിചരണ വിഭാഗത്തിൽ മെക്കാനിക്കൽ വെന്റിലേഷൻ ആവശ്യമുള്ളവരിൽ നിരന്തരമായ ഇൻഫ്യൂഷൻ വഴി മയക്കത്തെ നിലനിർത്തുന്നതിന് ഇത് സഹായിക്കുന്നു.     

## വിനോദ ഉപയോഗം
അമേരിക്കൻ ഗായകൻ മൈക്കൽ ജാക്സൺ പ്രൊപ്പോഫോൾ, ബെൻസോഡിയാസൈപൈൻ മരുന്നുകളായ ലോറാസെപാം, മിഡാസോലം, ഡയാസെപാം എന്നിവയുടെ മിശ്രിതത്തിൽ നിന്നാണ് മരിച്ചതെന്ന ലോസ് ഏഞ്ചൽസ് കൗണ്ടി കൊറോണറുടെ നിഗമനത്തെത്തുടർന്ന് 2009 ഓഗസ്റ്റിൽ പ്രൊപ്പോഫോൾ ഓഫ്-ലേബൽ ഉപയോഗത്തിന്റെ അപകടസാധ്യത വർദ്ധിച്ചു. 2009 ജൂലൈ 22 ന് ടെക്സസിലെ ഹാരിസ് കൗണ്ടിയിലെ ജില്ലാ കോടതി അൺ‌സീൾ ചെയ്ത സെർച്ച് വാറന്റ് സത്യവാങ്മൂലം പ്രകാരം ജാക്സന്റെ ഡോക്ടറായിരുന്ന കോൺറാഡ് മുറെ 25 മില്ലിഗ്രാം പ്രൊപ്പോഫോൾ ലിഡോകൈൻ ഉപയോഗിച്ച് ലയിപ്പിച്ചു ജാക്സന്റെ മരണത്തിന് തൊട്ടുമുമ്പായി ജാക്സനിൽ കുത്തിവെച്ചിരുന്നതായി കണ്ടെത്തിയിരുന്നു. എന്നിരുന്നാലും, 2016 ലെ കണക്കുപ്രകാരം, പ്രൊപ്പോഫോൾ യുഎസ് ഡ്രഗ് എൻഫോഴ്സ്മെന്റ് അഡ്മിനിസ്ട്രേഷൻ ഷെഡ്യൂളിൽ ഉണ്ടായിരുന്നില്ല. 
## അവലംബം
വർഗ്ഗം:ഐസോപ്രൊപൈൽ സംയുക്തങ്ങൾ
വർഗ്ഗം:അവശ്യ മരുന്നുകൾ
വർഗ്ഗം:GABAA റിസപ്റ്റർ പോസിറ്റീവ് അലോസ്റ്റെറിക് മോഡുലേറ്ററുകൾ
യൂണിവേഴ്സിറ്റി ഓഫ് വിർജീനിയ സ്കൂൾ ഓഫ് മെഡിസിൻ

**യൂണിവേഴ്സിറ്റി ഓഫ് വിർജീനിയ സ്കൂൾ ഓഫ് മെഡിസിൻ** (**UVA SoM**) വിർജീനിയ യൂണിവേഴ്സിറ്റിയുടെ കീഴിലുള്ള ഒരു ബിരുദ മെഡിക്കൽ വിദ്യാലയമാണ്. വിർജീനിയയിലെ ചാർലോട്ട്സ്‍വില്ലെയിലെ അക്കാദമിക് വില്ലേജിനോട് ചേർന്നുള്ള യൂണിവേഴ്സിറ്റി ഓഫ് വിർജീനിയ മൈതാനത്താണ് സ്കൂളിന്റെ സൗകര്യങ്ങൾ ഒരുക്കിയിരിക്കുന്നത്. 1819 ൽ തോമസ് ജെഫേഴ്സൺ സ്ഥാപിച്ച ഈ സ്ഥാപനം അമേരിക്കൻ ഐക്യനാടുകളിലെ ഏറ്റവും പഴക്കം ചെന്ന പത്താമത്തെ മെഡിക്കൽ സ്കൂളാണ്. യു‌എസ് ന്യൂസ്, വേൾഡ് റിപ്പോർട്ട് എന്നിവയുടെ അവലോകനപ്രകാരം ഗവേഷണാധിഷ്ഠിത മെഡിക്കൽ സ്കൂളുകളുടെ ഏറ്റവും മികച്ച ക്വാർട്ടൈലുകളിൽ സ്ഥിരമായ ഒരു സ്ഥാനം നേടിയ ഇത് 2020 ലെ കണക്കുകൾ പ്രകാരം പ്രാഥമിക പരിചരണ വിഭാഗത്തിൽ രാജ്യത്ത് ആറാം സ്ഥാനത്താണ്. ഡോക്ടർ ഓഫ് മെഡിസിൻ (എംഡി), ഡോക്ടർ ഓഫ് ഫിലോസഫി (പിഎച്ച്ഡി) എന്നീ ബിരുദങ്ങൾ നൽകുന്ന സ്കൂൾ ഓഫ് മെഡിസിന് വിർജീനിയ ഹെൽത്ത് സിസ്റ്റം, ഇനോവ ഹെൽത്ത് സിസ്റ്റം എന്നിവയുമായി അടുത്ത ബന്ധമുണ്ട്.

## ചരിത്രപരമായ ടൈംലൈൻ

*    1826 - അനാട്ടമിക്കൽ ഹാൾ ജെഫേഴ്സന്റെ രൂപകൽപ്പനയിൽ നിർമ്മിച്ചു.
*    1828 - നാല് മെഡിക്കൽ ബിരുദധാരികൾക്ക് ആദ്യ സർവകലാശാലാ ബിരുദം നൽകി.
*    1892 - മെഡിക്കൽ കോഴ്‌സുകൾ രണ്ട് വർഷത്തേക്ക് നീട്ടി.
*    1895 - മെഡിക്കൽ കോഴ്‌സ് മൂന്ന് വർഷത്തേക്ക് നീട്ടി.
*    1898 - മെഡിക്കൽ കോഴ്‌സ് നാല് വർഷത്തേക്ക് നീട്ടി.
*    1901 - യൂണിവേഴ്സിറ്റി ഓഫ് വിർജീനിയ ഹോസ്പിറ്റൽ 25 കിടക്കകളോടെ തുറന്നു. ഡോ. പോൾ ബാരിഞ്ചർ സൂപ്രണ്ടായി നിയമിതനായി.
*    1905 - നോർത്ത് കരോലിന യൂണിവേഴ്സിറ്റി സ്കൂൾ ഓഫ് മെഡിസിനിലെ ഡീൻ റിച്ചാർഡ് ഹെൻ‌റി വൈറ്റ്ഹെഡ്, M.D., LL.D, വിർ‌ജീനിയ യൂണിവേഴ്സിറ്റി സ്കൂൾ ഓഫ് മെഡിസിൻ ഡീൻ ആയി തിരഞ്ഞെടുക്കപ്പെട്ടു. വൈറ്റ്ഹെഡ് ആശുപത്രിയെ ഒരു പ്രാഥമിക അധ്യാപന കേന്ദ്രമാക്കി പുനഃസംഘടിപ്പിച്ചു. ഫ്ലെക്‌സ്‌നർ റിപ്പോർട്ടിന് മുമ്പായി അദ്ദേഹം സ്‌കോളർഷിപ്പിനും അടിസ്ഥാന ശാസ്ത്രത്തിനും പ്രാധാന്യം നൽകി.
*    1924 - ആദ്യത്തെ വനിതാ ബിരുദധാരി (ആ വർഷം മാത്രം), ലീല മോഴ്സ് ബോന്നർ (പിന്നീട് വിവാഹിതയായപ്പോൾ പേര് ലീല ബോന്നർ മില്ലർ, എംഡി).
*    1929 - പുതിയ മെഡിക്കൽ സ്കൂൾ കെട്ടിടം തുറന്നു (ചെലവ് 1.4 ദശലക്ഷം ഡോളർ).
*    1960 - വെസ്റ്റ് കോംപ്ലക്സ് പുതിയ ആശുപത്രിയായി വികസിപ്പിക്കുകയും ഇത് 6.5 മില്യൺ ഡോളർ ചെലവിൽ പൂർത്തിയാക്കുകയും ചെയ്തു.
*    1989 - യൂണിവേഴ്സിറ്റി ഓഫ് വിർജീനിയ റീപ്ലേസ്‌മെന്റ് ഹോസ്പിറ്റൽ (556 കിടക്കകൾ) 230 ദശലക്ഷം ഡോളർ ചെലവിൽ സമർപ്പിച്ചു.
*    2014 - മെഡിക്കൽ സ്കൂൾ പാഠ്യപദ്ധതി സിസ്റ്റം അടിസ്ഥാനമാക്കിയുള്ള നിർദ്ദേശങ്ങളിലേക്ക് അപ്‌ഡേറ്റുചെയ്‌തു, ക്ലാസ് റൂം പ്രോഗ്രാം 1.5 വർഷമായി ചുരുക്കുകയും ചെയ്തു.

## അവലംബം

വർഗ്ഗം:വിർജീനിയയിലെ സർവകലാശാലകളും കോളേജുകളും
ഇന്ദിരാഗാന്ധി മെഡിക്കൽ കോളേജ്

ഹിമാചൽ പ്രദേശ് യൂണിവേഴ്സിറ്റിയുമായി സംയോജിപ്പിച്ചിരിക്കുന്ന ഒരു സർക്കാർ ഉടമസ്ഥതയിലുള്ള മെഡിക്കൽ കോളേജും ഇന്ത്യയിലെ ഹിമാചൽ പ്രദേശിലെ ഷിംലയിലെ ആശുപത്രിയുമാണ് **ഇന്ദിരാഗാന്ധി മെഡിക്കൽ കോളേജ്** (IGMC). മുമ്പ് ഹിമാചൽ പ്രദേശ് മെഡിക്കൽ കോളേജ് (എച്ച്പിഎംസി)എന്നും സ്നോഡൗൺ എന്നുമറിയപ്പെട്ടിരുന്നു. ഇത് ലക്കർ ബസാറിലെ സ്നോഡൗൺ പ്രദേശത്താണ് സ്ഥിതിചെയ്യുന്നത്.1966 ൽ ഹിമാചൽ പ്രദേശ് മെഡിക്കൽ കോളേജ് (എച്ച്പിഎംസി) എന്ന പേരിൽ ഇത് സ്ഥാപിക്കപ്പെട്ടു, 1984 ൽ ഇപ്പോഴത്തെ പേര് സ്വീകരിച്ചു. 

പ്രധാൻ മന്ത്രി സ്വസ്ത്യ സേവ യോജന (PMSSY) പ്രകാരം ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ (എയിംസ്) സാദൃശ്യത്തിൽ ഇന്ദിരാഗാന്ധി മെഡിക്കൽ കോളേജ് (ഐജിഎംസി) നവീകരിക്കുമെന്ന് 2013 ജൂൺ 29 ന് ഹിമാചൽ പ്രദേശ് ആരോഗ്യമന്ത്രി കൗൾ സിംഗ് താക്കൂർ പറയുകയുണ്ടായി. കേന്ദ്ര ആരോഗ്യമന്ത്രി ഗുലാം നബി ആസാദുമായുള്ള കൂടിക്കാഴ്ചയെക്കുറിച്ചും ഐ.ജി.എം.സിക്ക് എയിംസ് പദവി നൽകാനുള്ള നിർദേശം ഇന്ത്യൻ സർക്കാരിന്റെ പരിഗണനയിലാണെന്നും താക്കൂർ വെളിപ്പെടുത്തി. ഐ‌ജി‌എം‌സിയെ ഒരു അഭിമാനകരമായ സ്ഥാപനമായി വികസിപ്പിക്കുകയെന്നതാണ് സംസ്ഥാന സർക്കാരിന്റെ ശ്രമമെന്നും അതുവഴി സംസ്ഥാനത്തെ ജനങ്ങൾക്ക് ഗുണപരവും മെച്ചപ്പെട്ടതുമായ ആരോഗ്യ സേവനങ്ങൾ നൽകാമെന്നും താക്കൂർ കൂട്ടിച്ചേർത്തു. 
## റേഡിയോ തെറാപ്പി & ഓങ്കോളജി വകുപ്പ്

ഈ സ്ഥാപനത്തിന്റെ റേഡിയോ തെറാപ്പി & ഓങ്കോളജി വകുപ്പ് ഇന്ത്യയുടെ അംഗീകൃത പ്രാദേശിക കാൻസർ സെന്ററാണ് (ആർ‌സി‌സി).  ആശുപത്രിയുടെ ട്യൂമർ ക്ലിനിക്കായി 1977 ൽ സ്ഥാപിതമായ ഇത് 2001 ൽ ആർ‌സി‌സി പദവി നൽകി.
## അവലംബം

വർഗ്ഗം:ഹിമാചൽ പ്രദേശിലെ മെഡിക്കൽ കോളേജുകൾ
വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ
ലാല ലജ്പത് റായ് മെമ്മോറിയൽ മെഡിക്കൽ കോളേജ്

ഉത്തർപ്രദേശിലെ മീററ്റിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് **ലാല ലജ്പത് റായ് മെമ്മോറിയൽ മെഡിക്കൽ കോളേജ്** അല്ലെങ്കിൽ എൽ‌എൽ‌ആർ‌എം‌സി. ആര്യ സമാജ് നേതാവ് ലാല ലജ്പത് റായിയുടെ പേരാണ് ഇതിന് നൽകിയിരിക്കുന്നത്. 

മീററ്റിലെ ചൗധരി ചരൺ സിംഗ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുള്ള ഈ കോളേജ് 1966 ൽ സ്ഥാപിതമായി.

മീററ്റിലെ ഗർഹ് റോഡിലാണ് കോളേജ് സ്ഥിതി ചെയ്യുന്നത്.
## കോഴ്സുകൾ
വൈദ്യശാസ്ത്രത്തിൽ ബിരുദ, ബിരുദാനന്തര കോഴ്സുകൾ കോളേജ് വാഗ്ദാനം ചെയ്യുന്നു.   M.B.B.S, Bsc നഴ്സിംഗ് തുടങ്ങി വിവിധ കോഴ്‌സുകൾ കോളേജിൽ നടത്തുന്നു. 
## അപ്ഗ്രേഡ്
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ മാതൃകയിൽ ഇൻസ്റ്റിറ്റ്യൂട്ട് നവീകരിക്കാൻ കേന്ദ്രസർക്കാർ തീരുമാനിച്ചു. പ്രധാൻ മന്ത്രി സ്വയം രക്ഷാ പദ്ധതിയുടെ (പിഎംഎസ്എസ്വൈ) മൂന്നാം ഘട്ടത്തിന്റെ ഭാഗമായി നവീകരണച്ചെലവിന്റെ 80% കേന്ദ്രസർക്കാർ വഹിക്കും. ചെലവിന്റെ 20% സംസ്ഥാന സർക്കാർ വഹിക്കും.
## അവലംബം

## പുറംകണ്ണികൾ
* LLRMC alumni forum
* LLRMC

വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
മഹർഷി മാർക്കണ്ഡേശ്വർ സർവകലാശാല, മുല്ലാന

ഇന്ത്യയിലെ ഹരിയാന സംസ്ഥാനത്തെ അംബാലയ്ക്കടുത്തുള്ള മുല്ലാനയിലെ ഒരു കൽപിത സർവ്വകലാശാലയാണ് **മഹർഷി മാർക്കണ്ഡേശ്വർ സർവകലാശാല, മുല്ലാന.** ഔദ്യോഗികമായി മഹർഷി മർക്കണ്ഡേശ്വർ (സർവകലാശാലയായി കണക്കാക്കപ്പെടുന്നു), മുല്ലാന. 1993 ൽ മഹർഷി മാർക്കണ്ഡേശ്വർ ജിയുടെ പേരിലാണ് ഇത് സ്ഥാപിതമായത്.

## സ്ഥാപനങ്ങൾ
ഈ സർവ്വകലാശാലയുടെ കീഴിലുള്ള പ്രധാന കാമ്പസിൽ ഉൾപ്പെടുന്ന ഭരണഘടനാ സ്ഥാപനങ്ങൾ:
*  മഹർഷി മാർക്കണ്ഡേശ്വർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് റിസർച്ച്
*  മഹർഷി മാർക്കണ്ഡേശ്വർ കോളേജ് ഓഫ് ഫാർമസി
*  മഹർഷി മാർക്കണ്ഡേശ്വർ കോളേജ് ഓഫ് ഡെന്റൽ സയൻസസ് & റിസർച്ച്
*  മഹർഷി മാർക്കണ്ഡേശ്വർ എഞ്ചിനീയറിംഗ് കോളേജ്
*  മഹർഷി മാർക്കണ്ഡേശ്വർ ഇൻസ്റ്റിറ്റ്യൂട്ട് ഓഫ് ഫിസിയോതെറാപ്പി & റിഹാബിലിറ്റേഷൻ
*  മഹർഷി മാർക്കണ്ഡേശ്വർ ഇൻസ്റ്റിറ്റ്യൂട്ട് ഓഫ് കമ്പ്യൂട്ടർ ടെക്നോളജി & ബിസിനസ് മാനേജ്മെന്റ് (ഹോട്ടൽ മാനേജ്മെന്റ്)
*  മഹർഷി മാർക്കണ്ഡേശ്വർ ഇൻസ്റ്റിറ്റ്യൂട്ട് ഓഫ് കമ്പ്യൂട്ടർ ടെക്നോളജി & ബിസിനസ് മാനേജ്മെന്റ് (MCA)
*  മഹർഷി മാർക്കണ്ഡേശ്വർ ഇൻസ്റ്റിറ്റ്യൂട്ട് ഓഫ് മാനേജ്മെന്റ്
*  മഹർഷി മാർക്കണ്ഡേശ്വർ കോളേജ് ഓഫ് നഴ്സിംഗ്
*  മഹർഷി മാർക്കണ്ഡേശ്വർ ഇൻസ്റ്റിറ്റ്യൂട്ട് ഓഫ് ലോ
*  മഹർഷി മാർക്കണ്ഡേശ്വർ ഇന്റർനാഷണൽ സ്‌കൂൾ
*  മഹർഷി മാർക്കണ്ഡേശ്വർ ഇൻസ്റ്റിറ്റ്യൂട്ട് ഓഫ് ഫിലിം ആക്ടിംഗ്

## ഇൻഫ്രാസ്ട്രക്ചർ
കാമ്പസിൽ 14 ഹോസ്റ്റലുകളും ആറ് റെസിഡൻഷ്യൽ ബ്ലോക്കുകളും ഉൾപ്പെടുന്നു. ഏഴ് ജിമ്മുകൾ, ഒരു നീന്തൽക്കുളം, ഒരു ഗെയിം അരീന എന്നിവയുള്ള ഒരു കായിക സമുച്ചയമുണ്ട്. നാല് ബാങ്കുകൾ, ഒരു പോസ്റ്റ് ഓഫീസ്, വിവിധ ഭക്ഷണശാലകൾ എന്നിവയുള്ള രണ്ട് ഷോപ്പിംഗ് സെന്ററുകളാണ് കാമ്പസിൽ ഉള്ളത്. ക്യാമ്പസിൽ 1500 ഓളം പേർക്ക് ഇരിക്കാവുന്ന ഓഡിറ്റോറിയവുമുണ്ട്. 

## അവലംബം

## പുറംകണ്ണികൾ
* Official website

വർഗ്ഗം:ഇന്ത്യയിലെ മെഡിക്കൽ കോളേജുകൾ
മഹാരാജ് കിഷൻ ഭാൻ

ഒരു ഇന്ത്യൻ ശിശുരോഗവിദഗ്ദ്ധനും ക്ലിനിക്കൽ ശാസ്ത്രജ്ഞനുമായിരുന്നു **മഹാരാജ് കിഷൻ ഭാൻ** (9 നവംബർ 1947 - 26 ജനുവരി 2020).  പൂനെയിലെ ആംഡ് ഫോഴ്‌സ് മെഡിക്കൽ കോളേജിൽ നിന്ന് എംബിബിഎസ് ബിരുദവും (1969) ചണ്ഡിഗഡിലെ പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ നിന്ന് എംഡി ബിരുദവും നേടി.     ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ   പോസ്റ്റ് ഡോക്ടറൽ ഗവേഷണം നടത്തി. അതിസാരരോഗങ്ങൾ, കുട്ടികളുടെ പോഷകാഹാരങ്ങൾ  എന്നീ  പൊതു ആരോഗ്യ പ്രശ്നങ്ങളായിരുന്നു ഗവേഷണ വിഷയങ്ങൾ.    ജവഹർലാൽ നെഹ്‌റു ഇൻസ്റ്റിറ്റ്യൂട്ട് ഓഫ് പോസ്റ്റ് ഗ്രാജുവേറ്റ് മെഡിക്കൽ എഡ്യൂക്കേഷൻ ആൻഡ് റിസർച്ചിന്റെ (ജിപ്‌മർ) പ്രസിഡന്റായിരുന്നു. 

ഭാരത് ബയോടെക് ഇന്റർനാഷണലുമായി സഹകരിച്ച് റോട്ട വൈറൽ വാക്സിൻ വികസിപ്പിച്ചെടുക്കുന്നതിൽ അദ്ദേഹം  ശ്രദ്ധ നേടി.  2012 വരെ ഇന്ത്യാ ഗവൺമെന്റിന്റെ ബയോടെക്നോളജി വകുപ്പിന്റെ സെക്രട്ടറിയായിരുന്നു.  അക്കാദമിക് ഗവേഷണസ്ഥാപനങ്ങളിലെ  കണ്ടുപിടുത്തങ്ങൾ,   എത്രയും വേഗം  ഉത്പന്നങ്ങളായി  വിപണിയിലെത്തിക്കാനായി  ഭാൻ വിഭാവനം ചെയ്ത് നടപ്പിലാക്കിയ   ആശയമാണ്  ബിറാക്  (ബയോടെക്നോളജി ഇൻഡസ്ട്രി റിസേർച് അസിസ്റ്റൻസ് കൗൺസിൽ) . രാജ്യത്ത്   ഗവേഷണസ്ഥാപനങ്ങളും വ്യവസായമേഖലയും തമ്മിലുള്ള സഹകരണത്തിന്  വഴിയൊരുക്കുന്നതിനും  ഉൽ‌പന്ന വികസനം ഉയർത്തുന്നതിനുമായിരുന്നു  ഈ സംരംഭം.  ഇതിനായി ഭാനിനെ സജീവമായി സഹായിച്ചത്  ബി‌റാകിൽ നിന്നുള്ള  രേണു സ്വരൂപ്,   രവി ധർ എന്നിവരാണ്.  നാഷണൽ അക്കാദമി ഓഫ് മെഡിക്കൽ സയൻസസിലെ തിരഞ്ഞെടുക്കപ്പെട്ട ഫെലോ, ആയിരുന്നു ഭാൻ.  1990 ൽ മെഡിക്കൽ സയൻസസ് വിഭാഗത്തിൽ ഇന്ത്യയിലെ പരമോന്നത ശാസ്ത്ര അവാർഡായ ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം ലഭിച്ചു.  ഓണററി ഡോക്ടർ ഓഫ് സയൻസ് പദവി വഹിച്ച അദ്ദേഹം നയ രൂപവത്കരണത്തിന്റെ ഉത്തരവാദിത്തവും ഇന്ത്യാ ഗവൺമെന്റ് നൽകുന്ന  മിക്കവാറും  എല്ലാ പ്രധാന ദേശീയ ശാസ്ത്ര അവാർഡുകളിലും ജൂറി അംഗമായിരുന്നു. 

## സമ്മാനങ്ങളും ബഹുമതികളും

* ജീനോം വാലി എക്സലൻസ് അവാർഡ്&nbsp;- BIO ASIA (2013) 
* സിവിൽ സർവീസുകൾക്കുള്ള പദ്മഭൂഷൻ - 2013 . 
* ശിശുരോഗ ഗവേഷണത്തിനുള്ള പോളിൻ സമ്മാനം - 2003
* ബയോടെക് പ്രൊഡക്റ്റ് ആൻഡ് പ്രോസസ് ഡെവലപ്മെന്റ് ആൻഡ് കൊമേഴ്സ്യലൈസേഷൻ അവാർഡ് - 2003
* ശാന്തി സ്വരൂപ് ഭട്നഗർ സയൻസ് ആൻഡ് ടെക്നോളജി സമ്മാനം - 1990
* ദേശീയ റാൻബാക്സി അവാർഡ് - 1990
* നാഷണൽ അക്കാദമി ഓഫ് മെഡിക്കൽ സയൻസസിന്റെ എസ്എസ് മിശ്ര അവാർഡ് - 1986
* ഇന്ത്യൻ അക്കാദമി ഓഫ് പീഡിയാട്രിക്സിന്റെ എസ്ടി അച്ചാർ സ്വർണ്ണ മെഡൽ - 1984

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:2020-ൽ മരിച്ചവർ
വർഗ്ഗം:1947-ൽ ജനിച്ചവർ
വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ
ശശി വാധ്വ

ലഘുചിത്രം|262x262ബിന്ദു|2012 ഒക്‌ടോബർ 16-ന് ന്യൂഡൽഹിയിൽ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ (എയിംസ്) 40-ാമത് വാർഷിക കോൺവൊക്കേഷനിൽ ഡോ.ശശി വാധ്വ
ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ ഡീൻ ആണ് **ശശി വാധ്വ** (ജനനം: 20 ജൂലൈ 1948). വികസന ന്യൂറോബയോളജി, ക്വാണ്ടിറ്റേറ്റീവ് മോർഫോളജി, ഇലക്ട്രോൺ മൈക്രോസ്‌കോപ്പി എന്നിവയാണ് അവരുടെ പ്രധാന ഗവേഷണ താൽപ്പര്യങ്ങൾ. അവരുടെ പരീക്ഷണശാല പ്രധാനമായും ശ്രദ്ധകേന്ദ്രീകരിച്ചിരിക്കുന്നത് മനുഷ്യമസ്തിഷ്കത്തിന്റെ വികസനത്തിലാണ്.     

## വിദ്യാഭ്യാസം
1970 ൽ ജബൽപൂർ മെഡിക്കൽ കോളേജിൽ (മധ്യപ്രദേശ്) നിന്ന് ബിരുദാനന്തര ബിരുദം നേടിയ ശശി, എം.എസ്, പിഎച്ച്ഡി എന്നിവയിലേക്ക് നയിച്ച ബിരുദാനന്തര പഠനത്തിനായി എയിംസിലെ അനാട്ടമി വിഭാഗത്തിൽ ചേർന്നു. 

## കരിയർ
ശശി വിരമിക്കുന്നതുവരെ പ്രൊഫസറായും ഒടുവിൽ അനാട്ടമി ഡിപ്പാർട്ട്മെന്റിന്റെ ഡീനായും പ്രവർത്തിച്ചു. 1972 മുതൽ എയിംസിൽ എംഎസ്‌സി, എംഎസ്, പിഎച്ച്ഡി ബിരുദധാരികളെയും ബിരുദാനന്തര ബിരുദധാരികളെയും പഠിപ്പിക്കുകയും പരിശീലനം നൽകുകയും ചെയ്തു. 67 അന്താരാഷ്ട്ര, 37 ദേശീയ ഗവേഷണ പ്രസിദ്ധീകരണങ്ങൾ അതോടോപ്പം പുസ്തകങ്ങളിൽ 27 അധ്യായങ്ങൾ ഉള്ളതുകൂടാതെ 13 പുസ്തകങ്ങളും മോണോഗ്രാഫുകളും എഡിറ്റ്/കോ-എഡിറ്റ് ചെയ്തിട്ടുണ്ട്. 

## പ്രധാന ഗവേഷണം
മൂന്നു മേഖലകളിലാണ് ശശി വാധ്വയുടെ പ്രധാന ഗവേഷണ താൽപ്പര്യങ്ങൾ :

* വികസന ന്യൂറോബയോളജി
* ക്വാണ്ടിറ്റേറ്റീവ് മോർഫോളജി കൂടാതെ
* ഇലക്ട്രോൺ മൈക്രോസ്കോപ്പി

ഭ്രൂണാവസ്ഥയിലെ മനുഷ്യ മസ്തിഷ്കത്തെ സംബന്ധിക്കുന്ന ഗവേഷണങ്ങളാണ് അവരുടെ ലബോറട്ടറിയിൽ പ്രധാനമായും നടക്കുന്നത്. ഗർഭസ്ഥശിശുവിന്റെ ഭ്രൂണാവസ്ഥയിൽ  സുഷുമ്‌നാ നാഡി, വിഷ്വൽ പാത്‌വേ, സെറിബെല്ലർ ന്യൂക്ലിയസ്,  മൂത്രസഞ്ചിയിലെ അനൈച്ഛിക വികാസ സങ്കോചങ്ങൾ എന്നിവ പഠിക്കുക വഴി  ഇവയിലെ മാറ്റങ്ങൾ ബന്ധപ്പെട്ട അവയവങ്ങളിലുണ്ടാക്കുന്ന ഗുരുതരമായ മാറ്റങ്ങളെ മനസ്സിലാക്കാനാണ് ഈ പഠനങ്ങൾ. തന്മാത്ര തലത്തിൽ ഈ ഭാഗങ്ങൾക്കുണ്ടാകുന്ന വികാസ പരിണാമങ്ങളെക്കുറിച്ചും പ്രക്രിയകളെക്കുറിച്ചും പഠിക്കാനും മനസ്സിലാക്കുന്നതിനും പാത്തോളജിക്കൽ മെറ്റീരിയലുകളുമായും മൃഗ പരീക്ഷണങ്ങളുമായും താരതമ്യപ്പെടുത്തുന്നതിനുള്ള അടിസ്ഥാന ഡാറ്റലഭിക്കുന്നതിനും ഇതു വഴി സാധിച്ചു. 

## അംഗീകാരം
മെഡിക്കൽ സയൻസ് നാഷണൽ അക്കാദമിയുടെ ഒരു തിരഞ്ഞെടുക്കപ്പെട്ട ഫെലോ ആയ ശശിക്ക്  നിരവധി പുരസ്കാരങ്ങളും അംഗീകാരങ്ങളും ലഭിച്ചിട്ടുണ്ട്. 1990 ൽ സി‌എസ്‌ഐ‌ആറിന്റെ ശാന്തി സ്വരൂപ് ഭട്നഗർ സമ്മാനവും  2013 ൽ ബി കെ ബച്ചാവത്ത് ലൈഫ് ടൈം അച്ചീവ്മെൻറ് അവാർഡും നേടി. 

അവർക്ക് ഇനിപ്പറയുന്നവയിൽ ലൈഫ് അംഗത്വം ഉണ്ട്:

* ഇന്റർനാഷണൽ ബ്രെയിൻ റിസർച്ച് ഓർഗനൈസേഷൻ
* ഇന്ത്യൻ ഗ്രൂപ്പ് ഓഫ് ഇന്റർനാഷണൽ സൊസൈറ്റി ഫോർ സ്റ്റീരിയോളജി
* ഇന്ത്യൻ അക്കാദമി ഓഫ് ന്യൂറോ സയൻസസ്
* ഇലക്ട്രോൺ മൈക്രോസ്കോപ്പിക് സൊസൈറ്റി ഓഫ് ഇന്ത്യ
* ദില്ലി അസോസിയേഷൻ ഓഫ് മോർഫോളജിക്കൽ സയൻസസ്

1999 മുതൽ ഇന്ത്യൻ കാൻസർ സൊസൈറ്റിയിൽ അംഗമാണ്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:ഇന്ത്യയിലെ വനിതാ ഭിഷഗ്വരർ
വർഗ്ഗം:ജീവിച്ചിരിക്കുന്നവർ
വർഗ്ഗം:1948-ൽ ജനിച്ചവർ
വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ
ഓക്സിജൻ ടെന്റ്

ലഘുചിത്രം|300x300ബിന്ദു| ഓക്സിജൻ കൂടാരത്തിനടിയിൽ സ്ഥാപിച്ചിരിക്കുന്ന ശിശു
ഒരു രോഗിക്ക് സാധാരണനിലയേക്കാൾ കൂടുതൽ ഓക്സിജൻ നൽകുന്നതിന് നിർമ്മിക്കുന്ന ഒരു സംവിധാനമാണ് **ഓക്സിജൻ ടെന്റ്**. ഇത് രോഗിയുടെ തോളിനുമുകളിൽ തലമാത്രമോ അല്ലെങ്കിൽ ശരീരം മുഴുവനുമോ മൂടുന്ന വിധത്തിൽ സ്ഥാപിക്കുന്നു. ചില ഉപകരണങ്ങൾ മുഖത്തിന്റെ ഒരു ഭാഗം മാത്രം മൂടുന്നവിധത്തിലാണ് ഉപയോഗിക്കുന്നത്. അത്‍ലറ്റുകൾ ഉയന്നസമുദ്രനിരപ്പിലുള്ള സ്ഥലങ്ങളിൽ ഉപയോഗിക്കുന്ന ടെന്റുകളുമായി ഇവയ്ക്ക് സാമ്യമുണ്ട്.

ആളുകൾക്ക് ശ്വസിക്കാൻ ബുദ്ധിമുട്ടുള്ള സാഹചര്യങ്ങളിൽ ഈ രീതിയിലുള്ള ചികിത്സ പലപ്പോഴും നിർദ്ദേശിക്കപ്പെടുന്നു. ഒരു ആശുപത്രിയിലോ ആരോഗ്യ പരിപാലന കേന്ദ്രത്തിലോ ഒരു ഓക്സിജൻ ടെന്റ് ഉപയോഗിക്കാം. ഹ്രസ്വ കാലത്തേക്കോ അല്ലെങ്കിൽ ദീർഘകാലത്തേക്കോ ഉള്ള ചികിത്സാരീതിക്ക് ഇത്  ശുപാർശ ചെയ്യാവുന്നതാണ്.

സാധാരണ ഓക്സിജൻ ടെന്റ് സുതാര്യമായ പ്ലാസ്റ്റിക് വസ്തുക്കൾകൊണ്ടാണ് നിർമ്മിച്ചിരിക്കുന്നത്.  ഇതിൽ പുറമേനിന്നുള്ള വായുസഞ്ചാരം ഇല്ലാതിരിക്കുന്നതിനായി രോഗി കിടക്കുന്ന കിടക്കയുടെ വശങ്ങളിലേക്ക് ഇത് ഘടിപ്പിക്കുന്നു. ടെന്റിൽ ഘടിപ്പിച്ചിട്ടുള്ള ഒരു സിബ് ഉപയോഗിച്ച് ഇത് തുറക്കുവാനും കഴിയും.

## നേട്ടങ്ങൾ
ഓക്സിജൻ തെറാപ്പി പലപ്പോഴും രോഗികളുടെ ശ്വാസകോശത്തിന് കൂടുതൽ ഓക്സിജൻ നൽകുന്നു. ഇത് ശ്വാസകോശത്തിലെ കോശങ്ങളെ സഹായിക്കുന്നു . സാധാരണഗതിയിൽ ഈ ചികിത്സ രക്തത്തിലെ ഓക്സിജന്റെ അളവ് വർദ്ധിപ്പിക്കുകയും ഹൃദയത്തിന്റെ ആയാസം  കുറയ്ക്കുകയും ശ്വസനം സുഗമമാക്കുകയും ചെയ്യുന്നു. ചുമ, ശ്വാസകോശത്തിൽ ഉണ്ടാവുന്ന സ്രവങ്ങൾ തുടങ്ങിയ ലക്ഷണങ്ങളെ ഇത് ലഘൂകരിക്കും. ശ്വാസകോശ സംബന്ധമായ അസുഖങ്ങൾ, ഹൃദ്രോഗ അവസ്ഥകൾ, കാർബൺ മോണോക്സൈഡ് വിഷം എന്നിവയ്ക്ക് ഓക്സിജൻ തെറാപ്പി നിർദ്ദേശിക്കപ്പെടാം, ശസ്ത്രക്രിയ നടത്തുന്ന സമയത്ത് രോഗികൾക്ക് ഓക്സിജൻ നൽകാം.  ശ്വസിക്കാൻ ബുദ്ധിമുട്ട് സൃഷ്ടിക്കുന്ന വൈറൽ അല്ലെങ്കിൽ ബാക്ടീരിയ മെനിഞ്ചൈറ്റിസ് ഉള്ള ഒരാളെ ഓക്സിജൻ കൂടാരത്തിൽ സൂക്ഷിക്കാം.

## അപകടങ്ങൾ
ഓക്സിജന്റെ അളവ് വർദ്ധിക്കുന്നത് തീയുടെ അപകടസാധ്യത വർദ്ധിപ്പിക്കുന്നു. തീ ഉണ്ടാവാനുള്ള സാദ്ധ്യതയും തീയുടെ വ്യാപനനിരക്കും നാശനഷ്ടങ്ങളുടെ അളവും വർദ്ധിപ്പിക്കുന്നു. സാധാരണ അന്തരീക്ഷത്തിൽ കത്താത്ത പല വസ്തുക്കളും ഉയർന്ന ഓക്സിജൻ ഉള്ള അന്തരീക്ഷത്തിൽ കത്തുകയും ചെയ്യും. ഉയർന്ന ഓക്സിജൻ നിലനിൽക്കുന്ന അന്തരീക്ഷത്തിൽ തീ കെടുത്തുന്നത് കൂടുതൽ ബുദ്ധിമുട്ടായിരിക്കുകയും ചെയ്യും.

## മുൻകരുതലുകൾ
ഓക്സിജൻ ടെന്റ് ഉപയോഗിക്കുമ്പോൾ ചില മുൻകരുതലുകൾ സാധാരണയായി ശുപാർശ ചെയ്യുന്നു. ഇടയ്ക്കിടെ ടെന്റ് തുറക്കുന്നത് ഒഴിവാക്കുക എന്നതാണ് ഒരു നടപടി. രോഗിയെ പരിചരിക്കാൻ ടെന്റ് തുറന്നാൽ അതിനകത്തുള്ള ഓക്സിജൻ പുറത്തേക്ക് ഒഴുകുന്നത് തടയാൻ അരികുകൾ തിരികെ അടച്ചുവയ്ക്കേണ്ടതുണ്ട്. പൊതുവേ, ഏതെങ്കിലും ഓക്സിജൻ ഉപകരണത്തിന്റെ പരിസരത്ത് പുകവലിക്കരുത് അല്ലെങ്കിൽ കത്തുന്ന വസ്തുക്കൾ ഉണ്ടാകരുത്.  ഓക്സിജൻ കൂടാരത്തിനുള്ളിൽ ഒരു വൈദ്യുത ഉപകരണം ഉപയോഗിക്കുന്നതും അപകടകരമാണ്.

## ഇതും കാണുക

* 
* 

## അവലംബങ്ങൾ

## പുറത്തേക്കുള്ള കണ്ണികൾ

* മെഡിക്കൽ കണ്ടെത്തലുകൾ: ഓക്സിജൻ കൂടാരം
* ഓക്സിജൻ കൂടാരം എന്താണ്
* wiseGEEK: എന്താണ് ഓക്സിജൻ കൂടാരം?
വർഗ്ഗം:ഓക്സിജൻ
തിരുവിതാംകൂർ വിദ്യാഭ്യാസ പരിഷ്കരണ കമ്മിഷൻ (1932)

1932 ൽ തിരുവിതാംകൂർ രാജാവായിരുന്ന ശ്രീ ചിത്തിരത്തിരുന്നാളിന്റെ കാലത്ത്  രൂപീകരിച്ച വിദ്യാഭ്യാസ കമ്മീഷനാണ് **തിരുവിതാംകൂറിലെ വിദ്യാഭ്യാസ പരിഷ്കരണ കമ്മിഷൻ**. ആർ.എം. സ്തതം ചെയർമാനായിരുന്ന കമ്മീഷനിൽ കട്ടിയാട് ശിവരാമ പണിക്കരും ഡോ. ജീവനായഗവും അംഗങ്ങളായിരുന്നു. 1933 ജൂണിലാണ് ഈ റിപ്പോർട്ട് മാഹാരാജാവിനു സമർപ്പിച്ചത്. ഈ കമ്മിറ്റി റിപ്പോർട്ടിൽ, അധ്യാപകർ നേരത്തെ പരിശീലനം നേടിയിരിക്കണമെന്ന് നിർദ്ദേശിച്ചിരുന്നു. 

## കമ്മീഷന്റെ ഘടന
21 ഡിസംബർ, 1932 ലെ G.O.R.O.C.No.3088of30|വിദ്യാഭ്യാസം ഉത്തരവ് പ്രകാരമാണ് കമ്മീഷൻ രൂപീകരിക്കപ്പെട്ടത്. ആർ.എം. സ്തതം ചെയർമാനും തിരുവനന്തപുരം ട്രെയിനിംഗ് കോളേജ് ഫസ്റ്റ് ഗ്രേഡ് ലക്ചററായിരുന്ന ഡോ. ജീവനായഗം സെക്രട്ടറിയും നായർ സർവീസ് സൊസൈറ്റി സ്കൂളുകളുടെ മാനേജരും ഇൻസ്പെക്ടറുമായിരുന്ന കട്ടിയാട് ശിവരാമ പണിക്കർ  അംഗവുമായിരുന്നു. തിരുവിതാംകൂറിൽ നില നിന്നിരുന്ന വിദ്യാഭ്യാസ സമ്പ്രദായത്തെക്കുറിച്ച് പഠിച്ച് ഗവൺമെന്റിനു റിപ്പോർട്ട് നൽകാനായിരുന്നു നിർദേശം.

## കമ്മിറ്റിയുടെ പ്രവർത്തനം
തിരുവിതാംകൂറിലെ വിവിധ ഇടങ്ങളിൽ കമ്മീഷൻ സന്ദർശനം നടത്തി. അധ്യാപകർ, സ്കൂൾ മാനേജർമാർ, സമുദായ പ്രതിനിധികൾ, അധ്യാപക സംഘടനാ പ്രതിനിധികൾ തുടങ്ങി ഇരുന്നൂറ്റി അമ്പതോളം പേരിൽ നിന്ന് വിവരങ്ങൾ ശേഖരിച്ചു. എറണാകുളം ദിവാനെയും കൊച്ചിൻ വിദ്യാഭ്യാസ ഡയറക്ടറെയും എറണാകുളം കോളേജ് പ്രിൻസിപ്പലിനെയും കമ്മീഷൻ സന്ദർശിച്ചു. കോന്നി കാർഷിക സ്കൂളും കോളനിയും പുനലൂർ പേപ്പർ മില്ലും കൊല്ലത്തെ ഹാരിസൺ ആൻഡ് ക്രോസ്ഫീൽഡ് കമ്പനി പ്രവർത്തനങ്ങളും മാർത്താണ്ഡം വൈ.എം.സി.എ പ്രവർത്തനങ്ങളും ആലപ്പുഴ കയർ ഫാക്ടറികളുടെ പ്രവർത്തനങ്ങളും  ഉൾപ്പെടെ നൂറ്റമ്പതോളം സ്ഥാപനങ്ങൾ കമ്മീഷൻ, സന്ദർശിച്ചു പഠിച്ചു.

## റിപ്പോർട്ട്
പതിന്നാല് അധ്യായങ്ങളുള്ള  ഈ റിപ്പോർട്ട് 1933 ജൂണിലാണ് മഹാരാജാവിനു സമർപ്പിച്ചത് . 

# ആമുഖം
# നിയന്ത്രണം (Control)
# ബഹുജന വിദ്യാഭ്യാസം
# നാട്ടുഭാഷകളിലെ വിദ്യാഭ്യാസം
# സെക്കൻഡറി വിദ്യാഭ്യാസം
# കോളേജ് വിദ്യാഭ്യാസം
# സാങ്കേതിക, പ്രൊഫഷണൽ വിദ്യാഭ്യാസം
# പെൺകുട്ടികളുടെയും സ്ത്രീകളുടെയും വിദ്യാഭ്യാസം
# മുസ്ലീം വിദ്യാഭ്യാസം
# പിന്നോക്ക വിഭാഗങ്ങളുടെ വിദ്യാഭ്യാസം
# അധ്യാപക പരിശീലനം
# സാമ്പത്തികം
# തൊഴിലില്ലായ്മ
# ശുപാർശകളുടെ ചുരുക്കം

## പ്രധാന ശുപാർശകൾ
തിരുവിതാംകൂർ വിദ്യാഭ്യാസ പരിഷ്കരണ കമ്മിറ്റിയുടെ റിപ്പോർട്ടിൽ, അധ്യാപകർ നേരത്തെ പരിശീലനം നേടിയിരിക്കണമെന്ന് നിർദ്ദേശിച്ചിരുന്നു. ട്രെയിനിങ് കോളജും സ്കൂളുകളും തമ്മിൽ മെച്ചപ്പെട്ട ബന്ധം പുലർത്തണമെന്നും കോഴ്സിന്റെ ദൈർഘ്യം രണ്ടു വർഷമാണെന്നും കമ്മിറ്റി പ്രത്യേകം നിർദ്ദേശിച്ചു. പരിശീലനം നേടാത്ത ആരെയും ഗവൺമെന്റ് സ്കൂളുകളിൽ അധ്യാപകരായി നിയമിക്കരുതെന്നും ട്രെയിനിങ്ങില്ലാത്തവരെ പ്രൈവറ്റ് സ്കൂളിൽ രണ്ടു വർഷത്തിലധികം തുടരാൻ അനുവദിക്കരുതെന്നും പ്രസ്തുത റിപ്പോർട്ടിൽ വ്യക്തമാക്കിയിരിക്കുന്നു. പരിശീലനം നേടിയവർക്കു മാത്രമേ അധ്യാപനത്തിനുള്ള ലൈസൻസ് നല്കൂ എന്നു നിശ്ചയിക്കുകയും ചെയ്തു. 

* സെക്രട്ടേറിയയിലെ വിദ്യാഭ്യാസ വിഭാഗം അടച്ചുപൂട്ടി പൊതു വിദ്യാഭ്യാസ ഡയറക്ടറെ വിദ്യാഭ്യാസ സെക്രട്ടറിയായി നിയമിക്കുക 
* ഡെപ്യൂട്ടി ഡയറക്ടർ ഓഫ് പബ്ലിക് ഇൻസ്ട്രക്ഷൻ തസ്തികയും ഫിനാൻഷ്യൽ അസിസ്റ്റന്റ് തസ്തികയും സൃഷ്ടിക്കുക. 
* പൊതു വിദ്യാഭ്യാസ ഡയറക്ടറുടെ ഓഫീസ് പുനക്രമീകരിച്ച് കൂടുതൽ ക്ലർക്ക് തസ്തികകൾ സൃഷ്ടിക്കുക. 
* വിദ്യാഭ്യാസ കോഡ് പുതുക്കുക, പൊതു വിദ്യാഭ്യാസ ഡയറക്ടർ ഓഫീസിന് ഒരു മാനുവൽ ഉണ്ടാക്കുക 

* എല്ലാ സ്കൂളുകളിലും മരപ്പണിയും പൂന്തോട്ടപരിപാലനവും നിർബന്ധമാക്കണം. 

## പുറം കണ്ണികൾ

* തിരുവിതാംകൂർ വിദ്യാഭ്യാസ പരിഷ്കരണ കമ്മിഷൻ റിപ്പോർട്ട് 1933

## അവലംബം


വർഗ്ഗം:വിദ്യാഭ്യാസ ചരിത്രം
വർഗ്ഗം:കമ്മീഷൺ റിപ്പോർട്ടുകൾ
വർഗ്ഗം:തിരുവിതാംകൂറിന്റെ ചരിത്രം
കട്ടിയാട് ശിവരാമപണിക്കർ

ലഘുചിത്രം|കട്ടിയാട് ശിവരാമപണിക്കർ
ശ്രീ ചിത്രാ സ്റ്റേറ്റ് കൗൺസിലിലും ശ്രീ മൂലം പ്രജാ സഭയിലും ചേർത്തലയെ പ്രതിനിധീകരിച്ച പൊതു പ്രവർത്തകനും വിദ്യാഭ്യാസ പ്രവർത്തകനും നായർ സമുദായോദ്ധാരകനുമായിരുന്നു **കട്ടിയാട് ശിവരാമപണിക്കർ** (1892 -  28 ജൂലൈ 1960). ചട്ടമ്പി സ്വാമിയുടെ ശിഷ്യരും സൃഹൃത്തുക്കളുമായ തീർത്ഥപാദ പരമഹംസർ, കുമ്പളത്തു ശങ്കുപ്പിള്ള, പ്രാക്കുളം പത്മനാഭപിള്ള തുടങ്ങിയവരോടൊപ്പം സാമൂഹ്യ പരിഷ്ക്കരണ ശ്രമങ്ങളിൽ ഭാഗഭാക്കായി.

## ജീവിതരേഖ
ചേർത്തല  കട്ടിയാട്ടുകുടുംബത്തിൽ 1892ൽ ജനിച്ചു. ചേർത്തല ഗവൺമെന്റ് ഹൈസ്കൂൾ ഹെഡ്മാസ്റ്ററായിരുന്നു. പിന്നീട് എൻ.എസ്.എസ്. സ്കൂളുകളുടെ ഇൻസ്പെക്ടറായും ജനറൽ മാനേജറായും പ്രവർത്തിച്ചു.  1932 ൽ  ആർ.എം. സ്തതം ചെയർമാനായ തിരുവിതാംകൂറിലെ വിദ്യാഭ്യാസ പരിഷ്കരണ കമ്മിഷനിൽ ഡോ. ജീവനായകത്തോടൊപ്പം അംഗമായി പ്രവർത്തിച്ചു. ഈ കമ്മീഷനാണ് ആദ്യമായി വിദ്യാർത്ഥികൾക്ക് ഉച്ചക്കഞ്ഞി വിതരണം ചെയ്യാൻ നിർദേശിച്ചത്. ഉച്ചഭക്ഷണത്തിന്‌ കഴിവില്ലാത്ത വിദ്യാർത്ഥികളെ ഉദ്ദേശിച്ച്‌ അദ്ദേഹം തുടങ്ങിയ പിടിയരിപ്രസ്ഥാനത്തിന്റെ മാതൃകയിലാണ് വഞ്ചിപൂവർഫണ്ട്‌ രൂപീകരിച്ചത്.കൊല്ലം പ്രാക്കുളം എൻ.എസ്.എസ് ഹയർ സെക്കൻഡറി സ്കൂളിന്റെ ആദ്യ ഹെഡ്‍മാസ്റ്ററായിരുന്നു.
## കൃതികൾ
* പ്രബന്ധതിലകം – ഒന്നാം ഭാഗം (എഡിറ്റർ)
* പ്രബന്ധതിലകം – രണ്ടാം ഭാഗം (എഡിറ്റർ)

## അവലംബം
 

വർഗ്ഗം:ശ്രീമൂലം പ്രജാസഭാ അംഗങ്ങൾ
വർഗ്ഗം:നായർ സർവീസ്‌ സൊസൈറ്റി
വർഗ്ഗം:വിദ്യാഭ്യാസപ്രവർത്തകർ
സുബ്രത് കുമാർ പാണ്ട

ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ വൈറോളജിസ്റ്റ്, പ്രൊഫസർ, പാത്തോളജി വിഭാഗം മേധാവി ഒക്കെയാണ് **സുബ്രത് കുമാർ പാണ്ട** (ജനനം: 1954).   വൈറൽ ഹെപ്പറ്റൈറ്റിസസിലെ ഗവേഷണങ്ങളിൽ ആണ് അദ്ദേഹം അറിയപ്പെടുന്നത്. സയൻസസ് ഇന്ത്യൻ അക്കാദമി,  ഇന്ത്യൻ നാഷണൽ സയൻസ് അക്കാദമി  കൂടാതെ മെഡിക്കൽ സയൻസസ് നാഷണൽ അക്കാദമി എന്നിവയിലെ തെരഞ്ഞെടുക്കപ്പെട്ട ഫെലോ ആണ് പാണ്ട.  ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി, 1995 ൽ മെഡിക്കൽ സയൻസിന് നൽകിയ സംഭാവനകൾക്ക് ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത് . 

## ജീവചരിത്രം
ഇടത്ത്‌|ലഘുചിത്രം|235x235ബിന്ദു| ഉത്‌കാൽ സർവകലാശാല
ഒഡീഷയിൽ 1954 നവംബർ 18 ന് ജനിച്ച എസ്‌കെ പാണ്ട 1977 ൽ കട്ടക്കിലെ എസ്‌സിബി മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടി. 1981 ൽ ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് എംഡി നേടി.  തുടർന്ന്, യുകെയിലേക്ക് താമസം മാറിയ അദ്ദേഹം 1987 ൽ ലണ്ടൻ സ്കൂൾ ഓഫ് ട്രോപ്പിക്കൽ മെഡിസിനിലെ ആരി സക്കർമാന്റെ ലബോറട്ടറിയിൽ പോസ്റ്റ്-ഡോക്ടറൽ പഠനം നടത്തി. ഇന്ത്യയിലേക്ക് മടങ്ങിയ അദ്ദേഹം എയിംസ് ദില്ലിയിൽ പാത്തോളജി വിഭാഗത്തിൽ ഫാക്കൽറ്റി അംഗമായി ചേർന്നു. പ്രൊഫസർ, ഡിപ്പാർട്ട്മെന്റ് ഹെഡ് എന്നീ നിലകളിൽ പ്രവർത്തിക്കുന്നു. 

ദില്ലിയിലെ എയിംസിലെ മൈക്രോബയോളജി പ്രൊഫസറായ ഗീത സത്പതിയെ വിവാഹം കഴിച്ച പാണ്ട കുടുംബം എയിംസ് കാമ്പസിലാണ് താമസിക്കുന്നത്. 

## ലെഗസി
മോളിക്യുലർ വൈറോളജി, ലിവർ പാത്തോളജി എന്നീ മേഖലകളെക്കുറിച്ചുള്ള ഗവേഷണങ്ങൾ നടത്തിയ പാണ്ട, വൈറൽ ഹെപ്പറ്റൈറ്റിസിനെക്കുറിച്ച് കൂടുതൽ മനസ്സിലാക്കാൻ കാരണമായതായി അറിയപ്പെടുന്നു.  ബി, സി, ഇ തുടങ്ങിയ വിവിധതരം ഹെപ്പറ്റൈറ്റിസ് വൈറസുകളെക്കുറിച്ച് അദ്ദേഹം വിപുലമായ ഗവേഷണങ്ങൾ നടത്തി . ഹെപ്പറ്റൈറ്റിസ് ഇ വൈറസിന്റെ തനിപ്പകർപ്പും ട്രാൻസ്ക്രിപ്ഷൻ പ്രക്രിയകളും അദ്ദേഹം വിശദീകരിച്ചു.  റിസസ് കുരങ്ങുകളെ അടിസ്ഥാനമാക്കിയുള്ള ഈ പഠനങ്ങൾ കരൾ രോഗങ്ങളോടും നീണ്ടുനിൽക്കുന്ന വൈറീമിയയുമായും വൈറസിന്റെ ബന്ധം തെളിയിച്ചു. അദ്ദേഹത്തിന്റെ ഗവേഷണങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട്;  [കുറിപ്പ് 3] കൂടാതെ ഗൂഗിൾ സ്കോളർ , റിസർച്ച് ഗേറ്റ് എന്നിവ പോലുള്ള ഓൺലൈൻ ലേഖന ശേഖരണങ്ങളും അവയിൽ പലതും പട്ടികപ്പെടുത്തിയിട്ടുണ്ട്. 

## അവാർഡുകളും ബഹുമതികളും
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് 1995 ലെ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ സമ്മാനം നൽകി. അതേ വർഷം തന്നെ ഇന്ത്യൻ അക്കാദമി ഓഫ് സയൻസസ് അദ്ദേഹത്തെ ഒരു ഫെലോ ആയി തിരഞ്ഞെടുത്തു, തുടർന്ന് നാഷണൽ അക്കാദമി ഓഫ് മെഡിക്കൽ സയൻസസും  2010 ൽ ഇന്ത്യൻ നാഷണൽ സയൻസ് അക്കാദമിയും അദ്ദേഹത്തെ ഫെലോ ആയി തെരഞ്ഞെടുത്തു.

## തിരഞ്ഞെടുത്ത ഗ്രന്ഥസൂചിക
* 
* 
* 
* 
* 

## ഇതും കാണുക
* Herpes simplex

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ജീവിച്ചിരിക്കുന്നവർ
വർഗ്ഗം:1954-ൽ ജനിച്ചവർ
അനിൽ കുമാർ ത്യാഗി

ദില്ലിയിലെ ഗുരു ഗോബിന്ദ് സിംഗ് ഇന്ദ്രപ്രസ്ഥ സർവകലാശാലയുടെ മുൻ വൈസ് ചാൻസലറാണ് **അനിൽ കുമാർ ത്യാഗി** (ജനനം: ഏപ്രിൽ 2, 1951).  അതിനുമുമ്പ് യു‌ജി‌സി-എസ്‌എപി പ്രോഗ്രാമിന്റെ കോർഡിനേറ്ററും ദില്ലി സർവകലാശാലയിലെ സൗത്ത് കാമ്പസിലെ ബയോകെമിസ്ട്രി വിഭാഗത്തിന്റെ തലവനും  കൂടാതെ 2004 മുതൽ 2006 വരെ ഇന്ത്യ സൊസൈറ്റി ഓഫ് ബയോളജിക്കൽ കെമിസ്റ്റുകളുടെ വൈസ് പ്രസിഡണ്ടുമായിരുന്നു ത്യാഗി. 

## അവാർഡുകളും ബഹുമതികളും

* ജെ സി ബോസ് ഫെലോഷിപ്പ് (2010). 
* യുപി സർക്കാരിലെ സിഎസ്ടിയിൽ നിന്നുള്ള വിജൻ ഗൗരവ് സമ്മാൻ അവാർഡ്. (2010).
* വൈസ് പ്രസിഡന്റ്, സൊസൈറ്റി ഓഫ് ബയോളജിക്കൽ കെമിസ്റ്റ്സ് (ഇന്ത്യ) 2004-2006 മുതൽ.
* റാൻബാക്സി റിസർച്ച് അവാർഡ്, 1999.
* ഡോ. നിത്യ ആനന്ദ് എൻ‌ഡോവ്‌മെൻറ് ലെക്ചർ അവാർഡ് ഐ‌എൻ‌എസ്‌എ, 1999.
* മെഡിക്കൽ സയൻസിലെ ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം, 1995.
* സൊസൈറ്റി ഓഫ് ബയോളജിക്കൽ കെമിസ്റ്റുകളുടെ (ഇന്ത്യ) പി.എസ് ശർമ്മ സ്മാരക അവാർഡ്, 1993.
* 1983 ൽ ദില്ലി സർവകലാശാലയുടെ ഡോ. കോന സമ്പത്ത് കുമാർ സമ്മാനം.
* നാഷണൽ അക്കാദമി ഓഫ് സയൻസ്, ഇന്ത്യൻ അക്കാദമി ഓഫ് സയൻസ്, ഇന്ത്യൻ നാഷണൽ സയൻസ് അക്കാദമി എന്നിവയുടെ ഫെലോ.
* സി ആർ കൃഷ്ണമൂർത്തി മെമ്മോറിയൽ ഓറേഷൻ അവാർഡ് സിഡിആർഐ, ലഖ്‌നൗ (2007)
* പ്രൊഫ. ഐടിആർ‌സി, ലഖ്‌നൗ (2005) എസ്എച്ച് സൈദി ഓറേഷൻ അവാർഡ്
* ദില്ലി സർവകലാശാല ഡോ. കോന സമ്പത്ത് കുമാർ സമ്മാനം (1983)
* സൊസൈറ്റി ഫോർ ഇമ്മ്യൂണോളജി ആൻഡ് ഇമ്മ്യൂണോപാത്തിന്റെ ഫെലോ

## പ്രൊഫഷണൽ അസോസിയേഷനുകളും സൊസൈറ്റികളും

* ഗുഹ റിസർച്ച് കോൺഫറൻസ് അംഗം 
* സൊസൈറ്റി ഓഫ് ബയോളജിക്കൽ കെമിസ്റ്റുകളുടെ ലൈഫ് അംഗം 
* ഇന്ത്യൻ സൊസൈറ്റി ഓഫ് സെൽ ബയോളജിയിലെ ലൈഫ് അംഗം 
* അസോസിയേഷൻ ഓഫ് മൈക്രോബയോളജിസ്റ്റുകളുടെ ലൈഫ് അംഗം 

## പ്രസിദ്ധീകരണങ്ങൾ

* ചരിത്രപരമായ വീക്ഷണത്തിൽ വർഗീയതയും രാമകഥയും 
* പുരാതന ഇന്ത്യയിലെ വനിതാ തൊഴിലാളികൾ 

## അവലംബം

വർഗ്ഗം:ഡെൽഹി സർവ്വകലാശാലാ അദ്ധ്യാപകർ
വർഗ്ഗം:ജീവിച്ചിരിക്കുന്നവർ
വർഗ്ഗം:1951-ൽ ജനിച്ചവർ
പോൾ ഓഫിറ്റ്

ഒരു അമേരിക്കൻ ശിശുരോഗവിദഗ്ദ്ധനാണ് **പോൾ അലൻ ഓഫിറ്റ്** (ജനനം: മാർച്ച് 27, 1951). പകർച്ചവ്യാധികൾ, വാക്സിനുകൾ, രോഗപ്രതിരോധശാസ്ത്രം, വൈറോളജി എന്നിവയിൽ വിദഗ്ധനായ അദ്ദേഹം റോട്ടവൈറസ് വാക്‌സിന്റെ സഹ-കണ്ടുപിടുത്തക്കാരനായി അറിയപ്പെടുന്നു. ഓഫിറ്റ് പെൻ‌സിൽ‌വാനിയ സർവകലാശാലയിലെ പെരെൽ‌മാൻ സ്കൂൾ ഓഫ് മെഡിസിനിൽ പീഡിയാട്രിക്സ് പ്രൊഫസറും ഡിവിഷൻ ഓഫ് ഇൻഫെക്ഷീയസ് ഡിസീസ് മുൻ മേധാവിയും (1992–2014), ഫിലാഡൽഫിയയിലെ ചിൽഡ്രൻസ് ഹോസ്പിറ്റലിലെ വാക്സിൻ എഡ്യൂക്കേഷൻ സെന്ററിന്റെ ഡയറക്ടറുമാണ്. സെന്റർസ് ഫോർ ഡിസീസ് കൺട്രോൾ (സിഡിസി) അഡ്വൈസറി കമ്മിറ്റി ഓൺ ഇമ്മ്യൂണൈസേഷൻ പ്രാക്ടീസ് അംഗമായിരുന്നു. എവേരി ചൈൽഡ് ബൈ റ്റു ബോർഡ് അംഗവും ഓട്ടിസം സയൻസ് ഫൗണ്ടേഷന്റെ (എ എസ് എഫ്) സ്ഥാപക ബോർഡ് അംഗവുമാണ്. 

റോട്ടവൈറസ് സ്പെസെഫിക് ഇമ്മ്യൂൺ റെസ്പോൺസ്, വാക്സിൻ സുരക്ഷ എന്നീ മേഖലകളിൽ മെഡിക്കൽ, ശാസ്ത്ര ജേണലുകളിൽ 130 ലധികം പ്രബന്ധങ്ങൾ ഓഫിറ്റ് പ്രസിദ്ധീകരിച്ചു.  അദ്ദേഹം വാക്സിനുകൾ, വാക്സിനേഷൻ, ആൻറിബയോട്ടിക്കുകൾ എന്നിവയെക്കുറിച്ചുള്ള പുസ്തകങ്ങളുടെ രചയിതാവോ സഹ-രചയിതാവോ ആണ്. വാക്‌സിനുകൾക്ക് ഓട്ടിസവുമായി യാതൊരു ബന്ധവുമില്ലെന്ന ശാസ്ത്രീയ സമവായത്തിന്റെ ഏറ്റവും പൊതുമുഖങ്ങളിൽ ഒരാളാണ് അദ്ദേഹം. തൽഫലമായി, വിദ്വേഷ മെയിലുകളുടെയും മരണ ഭീഷണികളുടെയും പതിവ് ലക്ഷ്യമായിരുന്നു അദ്ദേഹം.
## ജീവിതം
ഷർട്ട് നിർമ്മാതാവിന്റെ മകനായ ഓഫിറ്റ് ബാൾട്ടിമോറിലാണ് വളർന്നത്. ടഫ്റ്റ്സ് യൂണിവേഴ്സിറ്റിയിൽ നിന്ന് ഓഫിറ്റ് ബിരുദവും ബാൾട്ടിമോറിലെ മേരിലാൻഡ് സർവകലാശാലയിൽ നിന്ന് എംഡിയും നേടി. ഫിലാഡൽഫിയയിലെ ചിൽഡ്രൻസ് ഹോസ്പിറ്റലിലെ അദ്ദേഹത്തിന്റെ ഉപദേഷ്ടാക്കളിൽ ഒരാളാണ് മൗറീസ് ഹിൽമാൻ. ഇന്ന് ഉപയോഗത്തിലുള്ള പ്രധാന വാക്സിനുകൾ ഹിൽമാൻ വികസിപ്പിച്ചെടുത്തു.

2008 ആയപ്പോഴേക്കും കുട്ടിക്കാലത്തെ പ്രതിരോധ കുത്തിവയ്പ്പുകളുടെ ഒരു പ്രധാന വക്താവായി ഓഫിറ്റ് മാറി. വാക്സിൻ വിമർശകർ അദ്ദേഹത്തെ എതിർത്തു. അവരിൽ പലരും വാക്സിനുകൾ ഓട്ടിസത്തിന് കാരണമാകുമെന്ന് വിശ്വസിക്കുന്നു. ഇത് പ്രധാന മെഡിക്കൽ ജേണലുകളും പ്രൊഫഷണൽ സൊസൈറ്റികളും നിരസിച്ചു.അദ്ദേഹത്തിന് വധഭീഷണി ഉണ്ടായതിനാൽ സിഡിസിയിലെ മീറ്റിംഗുകളിൽ സായുധ ഗാർഡിന്റെ സംരക്ഷണം ലഭിച്ചു.  2008-ൽ അദ്ദേഹത്തിന്റെ ഓട്ടിസംസ് ഫാൾസ് പ്രോഫെറ്റ്സ് എന്ന പുസ്തകം യുഎസിലെ ആന്റിവാക്സിൻ പ്രസ്ഥാനത്തിനെതിരായ തിരിച്ചടിക്ക് കാരണമായി. ഫിലാഡൽഫിയയിലെ ചിൽഡ്രൻസ് ഹോസ്പിറ്റലിലെ സെന്റർ ഫോർ ഓട്ടിസം റിസർച്ചിന് അദ്ദേഹം പുസ്തകത്തിൽ നിന്ന് റോയൽറ്റി സംഭാവന ചെയ്തതാണ്.അമേരിക്കൻ കൗൺസിൽ ഓൺ സയൻസ് ആന്റ് ഹെൽത്തിന്റെ ബോർഡിൽ ഓഫിറ്റ് സേവനം ചെയ്യുന്നു.2015 ൽ, ഡോ. ഓഫിറ്റ് കൗമാരക്കാരുടെ പ്രതിരോധ കുത്തിവയ്പ്പുകൾക്കായി വാദിച്ച റോബർട്ട് ടിൽ സൃഷ്ടിച്ച വാക്സിൻ ബോധവൽക്കരണ വീഡിയോയിൽ പ്രത്യക്ഷപ്പെട്ടിരുന്നു.

## അവലംബം

## പുറംകണ്ണികൾ

* 
* 
* , July 7, 2013, Paul Offit presents "Do You Believe in Magic" to The Wistar Institute.
* , Mar 9, 2011, Guest host, George Wohlreich, MD, Director and CEO of The College of Physicians of Philadelphia, interviews Paul Offit, MD and Seth Mnookin.
* "The Vaccine War", PBS ''Frontline'' documentary, April 27, 2010. Extensive interviews with Dr. Offit.
* The Dangers of the Antivaccine Movement , Meredith Melnick, *[[Time Magazine]]* Feb. 24, 2011. Interview with Offit.
*Author of Overkill on Breaking it Down with Frank MacKay
* 
* 

വർഗ്ഗം:1951-ൽ ജനിച്ചവർ
മൈക്രോആന്റിബോഡി

ഒരു പ്രകൃതിദത്ത ആന്റിബോഡിയിൽ നിന്ന് പകർത്തിയ അമിനോ ആസിഡുകളുടെ ഒരു കൃത്രിമ ഹ്രസ്വ ശൃംഖലയാണ് **മൈക്രോആന്റിബോഡി**. മൈക്രോആന്റിബോഡികൾക്ക് എച്ച്ഐവി വൈറസുകൾ പോലുള്ള വൈറസുകളെ കോശങ്ങളെ ആക്രമിക്കുന്നതിൽനിന്ന് തടയാനുള്ള ശേഷിയുണ്ട്. 

ആന്റിബോഡികൾ സ്വാഭാവികമായും ശരീരം ഉൽ‌പാദിപ്പിക്കുകയും ബാക്ടീരിയകളും വൈറസുകളും മൂലമുണ്ടാകുന്ന അണുബാധകളെ ചെറുക്കുന്നതിൽ പ്രധാന പങ്ക് വഹിക്കുകയും ചെയ്യുന്നു. വലിയ അളവിൽ ആന്റിബോഡികൾ ഉള്ള രക്തത്തിലെ പ്ലാസ്മ ഉപയോഗിച്ചുള്ള കുത്തിവയ്പ്പുകൾ വൈറസ് ബാധകൾക്ക് എതിരേ ഉപയോഗിക്കാവുന്നതാണ്.  പ്രകൃതിദത്ത ആന്റിബോഡികൾ മുഴുവനായും മരുന്നുകളായി ഉപയോഗിക്കുന്നത് നിരവധി പ്രശ്നങ്ങൾ സൃഷ്ടിക്കുന്നു. ഇത്തരം ആന്റിബോഡികൾ ആക്ടീവായ കോശങ്ങൾക്ക് മാത്രമേ ഉത്പാദിപ്പിക്കാൻ കഴിയൂ. ഇത് വ്യാവസായികമായി ഉത്പാദിപ്പിക്കാനോ നിയന്ത്രിക്കാനോ വിഷമമാണ്. ഈ ആന്റിബോഡികൾ വലിയ തന്മാത്രകളാണ്. അവ രക്തത്തിലേക്ക് കുത്തിവയ്ക്കുകയാണ് ചെയ്യുന്നത്. എന്നാൽ അവ രക്തത്തിൽ നിന്ന് ആവശ്യമുള്ള കോശങ്ങളിലേക്കും അണുബാധയുണ്ടായ സ്ഥലങ്ങളിലേക്കും എത്തുന്നത് വളരെ പതുക്കെയാണ്. 

മൈക്രോആന്റിബോഡികളുടെ ഉപയോഗം ഈ പ്രശ്‌നങ്ങൾക്ക് വലിയ അളവിൽ പരിഹാരമാകുന്നു. ഇവ  രാസപ്രക്രീയയിലൂടെ വേർതിരിച്ചെടുക്കാൻ സാധിക്കും. പക്ഷെ വ്യാവസായികമായി ഉത്പാദിപ്പിക്കാനുള്ള ബുദ്ധിമുട്ടുണ്ട്. ഇവയുടെ ചെറിയ വലിപ്പം രക്തചംക്രമണവ്യൂഹത്തിൽ വേഗത്തിൽ പടരാനും അണുബാധയുള്ള സ്ഥലങ്ങളിലേക്ക് വേഗത്തിൽ എത്തിച്ചേരാനും സഹായിക്കുന്നു. മാത്രമല്ല കുത്തിവയ്ക്കുന്നയാളിൽ ഇവയ്ക്കെതിരേ രോഗപ്രതിരോധവ്യവസ്ഥ പ്രവർത്തിക്കാനുള്ള സാദ്ധ്യത വളരെ കുറവാണ്. അണുബാധകൾക്കും മറ്റ് രോഗങ്ങൾക്കും ചികിത്സിക്കാൻ ഉപയോഗിക്കുന്ന മരുന്നുകളിൽ മൈക്രോആന്റിബോഡികൾക്ക് ഒരു പ്രധാന സ്ഥാനമുണ്ട്. 

## പശ്ചാത്തലം
ശരീരത്തിന്റെ രോഗപ്രതിരോധവ്യവസ്ഥയെ ഉത്തേജിപ്പിക്കുന്നതിലൂടെ അണുബാധ തടയാൻ വാക്സിനുകൾ ഉപയോഗിക്കുന്നു. അതിൽ ബാക്ടീരിയ, വൈറസ് തുടങ്ങിയ പകർച്ചവ്യാധികളെ നശിപ്പിക്കുന്ന ആന്റിബോഡികളുടെ ഉത്പാദനം ഉൾപ്പെടുന്നു. രക്തത്തിലെ സ്രവം അല്ലെങ്കിൽ ലബോറട്ടറികളിൽ നിർമ്മിച്ച മോണോക്ലോണൽ ആന്റിബോഡികൾ പോലുള്ള സ്രോതസ്സുകളിൽ നിന്ന് ലഭിച്ച ആന്റിബോഡികൾ ഉപയോഗിച്ച് അണുബാധകളെ തടയുകയോ ചികിത്സിക്കുകയോ ചെയ്യാം. ഇതിനെ നിഷ്ക്രിയ ഇമ്യൂണോതെറാപ്പി എന്ന് വിളിക്കുന്നു. എന്നിരുന്നാലും, ഈ ചികിത്സകൾക്ക് അന്തർലീനമായ പ്രശ്നങ്ങളുണ്ട്; നിഷ്ക്രിയ ആന്റിബോഡി ശരീരത്തെ പുറമേനിന്നുള്ള ഒരു പ്രോട്ടീനിലേക്ക് തുറന്നുകാട്ടുന്നു. മോണോക്ലോണൽ ആന്റിബോഡികൾ മനുഷ്യവൽക്കരിക്കാമെങ്കിലും അവക്കെതിരെയും ശരീരത്തിന്റെ രോഗപ്രതിരോധവ്യവസ്ഥ പ്രതികരിച്ചേക്കാം. എന്നിരുന്നാലും, ആന്റിബോഡി തന്മാത്രകളിലെ താരതമ്യേന ചെറിയ ഭാഗങ്ങൾ മാത്രമാണ് രോഗകാരികളെ തിരിച്ചറിയുന്നതിലും നിർജ്ജീവമാക്കുന്നതിലും ഏർപ്പെടുന്നത്. മൈക്രോആന്റിബോഡികൾ ചെറുതും സിന്തറ്റിക് തന്മാത്രകളുമാണ്, അവ ആന്റിബോഡിയിലെ പ്രവർത്തിക്കുന്ന ഭാഗങ്ങളെ അനുകരിക്കുന്നു. പക്ഷേ ഇവ വലിയ ആന്റിബോഡികളല്ല അതുകൊണ്ട് അവ രോഗപ്രതിരോധ പ്രതികരണത്തിന് കാരണമാകുന്നു. 

## മാതൃക
എലികളിലെ കോശങ്ങളിൽ നിന്ന് ഉൽ‌പാദിപ്പിച്ച മോണോക്ലോണൽ ആന്റിബോഡിയിൽ നിന്ന് ഒരു മൈക്രോആന്റിബോഡി നിർമ്മിച്ചു. ഈ ആന്റബോഡി വിട്രോ പരീക്ഷണങ്ങളിൽ എച്ച്.ഐ.വി. വൈറസുകളെ നിർജ്ജീവമാക്കി.

## ഇതും കാണുക
* സിംഗിൾ-ഡൊമെയ്ൻ ആന്റിബോഡി

## അവലംബങ്ങൾ
വിജയലക്ഷ്മി രവീന്ദ്രനാഥ്

ഒരു ഇന്ത്യൻ ന്യൂറോ സയന്റിസ്റ്റാണ് **വിജയലക്ഷ്മി രവീന്ദ്രനാഥ്** (ജനനം: ഒക്ടോബർ 18, 1953). നിലവിൽ ബാംഗ്ലൂരിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ സെന്റർ ഫോർ ന്യൂറോ സയൻസിൽ പ്രൊഫസറാണ്. ഗുഡ്ഗാവിലെ നാഷണൽ ബ്രെയിൻ റിസർച്ച് സെന്ററിന്റെ സ്ഥാപക ഡയറക്ടറും (2000-9) ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ സെന്റർ ഫോർ ന്യൂറോ സയൻസിന്റെ സ്ഥാപക ചെയറുമായിരുന്നു. ന്യൂറോ ഡീജനറേറ്റീവ് രോഗങ്ങളായ അൽഷിമേഴ്‌സ്, പാർക്കിൻസൺസ് എന്നിവയുൾപ്പെടെയുള്ള തലച്ചോറുമായി ബന്ധപ്പെട്ട വൈകല്യങ്ങളെക്കുറിച്ചുള്ള പഠനമാണ് അവരുടെ പ്രധാന താത്പര്യം.  

## വിദ്യാഭ്യാസവും കരിയറും
വിജയലക്ഷ്മി ആന്ധ്ര സർവകലാശാലയിൽ നിന്ന് ബി.എസ്സി., എം.എസ്സി. ബിരുദങ്ങൾ നേടി. 1981 ൽ മൈസൂർ സർവകലാശാലയിൽ നിന്ന് പിഎച്ച്ഡി നേടിയശേഷം (ബയോകെമിസ്ട്രി) അമേരിക്കയിലെ നാഷണൽ കാൻസർ ഇൻസ്റ്റിറ്റ്യൂട്ടിൽ പോസ്റ്റ്ഡോക്ടറൽ ഫെലോ ആയി ജോലി ചെയ്തു. ബാംഗ്ലൂരിലെ നാഷണൽ ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത് ആൻഡ് ന്യൂറോ സയൻസസിൽ ചേർന്നു. അവിടെ മനുഷ്യ മസ്തിഷ്കത്തിന്റെ ഉപാപചയ ശേഷി പഠിച്ചു, പ്രത്യേകിച്ച് സൈക്കോ ആക്റ്റീവ് മരുന്നുകൾ, പരിസ്ഥിതി വിഷവസ്തുക്കൾ എന്നിവയിൽ ശ്രദ്ധ കേന്ദ്രീകരിച്ചു.  1999 ൽ, ഇന്ത്യയിലെ ന്യൂറോ സയൻസ് റിസർച്ച് ഗ്രൂപ്പുകളെ ഏകോപിപ്പിക്കുന്നതിനും നെറ്റ്വർക്ക് ചെയ്യുന്നതിനും ഡിബിടിയുടെ സ്വയംഭരണ സ്ഥാപനമായ നാഷണൽ ബ്രെയിൻ റിസർച്ച് സെന്റർ (എൻ‌ബി‌ആർ‌സി) സ്ഥാപിക്കാൻ ഇന്ത്യാ ഗവൺമെൻറ് ബയോടെക്നോളജി (ഡിബിടി) യെ സഹായിച്ചു. 

## അവാർഡുകളും അംഗീകാരങ്ങളും
ഇന്ത്യൻ അക്കാദമി ഓഫ് സയൻസസ്, നാഷണൽ അക്കാദമി ഓഫ് സയൻസസ്, ഇന്ത്യൻ നാഷണൽ സയൻസ് അക്കാദമി, നാഷണൽ അക്കാദമി ഓഫ് മെഡിക്കൽ സയൻസസ്,  ഇന്ത്യൻ അക്കാദമി ഓഫ് ന്യൂറോ സയൻസസ്, തേർഡ് വേൾഡ് അക്കാദമി ഓഫ് സയൻസസ് എന്നിവയിൽ തിരഞ്ഞെടുക്കപ്പെട്ട ഫെലോ ആണ് വിജയലക്ഷ്മി. 

* 1996 ൽ ശാന്തി സ്വരൂപ് ഭട്നഗർ മെഡിക്കൽ സയൻസസ് സയൻസ് ആൻഡ് ടെക്നോളജിക്ക് 
* ഇന്ത്യൻ നാഷണൽ സയൻസ് അക്കാദമിയുടെ കെ പി ഭാർഗവ മെഡൽ
* ഓം പ്രകാശ് ഭാസിൻ 2001 ൽ സയൻസ് & ടെക്നോളജി 
* ജെ സി ബോസ് ഫെലോഷിപ്പ് (2006)
* ഇന്ത്യൻ നാഷണൽ സയൻസ് അക്കാദമിയുടെ (2016) എസ്എസ് ഭട്നഗർ അവാർഡ്
* 2010 ലെ പത്മശ്രീ അവാർഡ് 

## പ്രസിദ്ധീകരണങ്ങൾ
# 
# 
# 
# 
# 
# 
# 

## അവലംബം

വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് അദ്ധ്യാപകർ
വർഗ്ഗം:1953-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
പെപ്റ്റൈഡ് വാക്സിൻ

ഒരു രോഗകാരിക്കെതിരെ ശരീരത്തിന് പ്രതിരോധം സൃഷ്ടിക്കാൻ സഹായിക്കുന്ന, പെപ്റ്റൈഡ് അടിസ്ഥാനമാക്കിയുള്ള സബ്‌യൂണിറ്റ് വാക്സിൻ ആണ് **പെപ്റ്റൈഡ് വാക്സിൻ**. പെപ്റ്റൈഡ് വാക്സിനുകൾ പലപ്പോഴും സിന്തറ്റിക് വാക്സിനുകളാണ്, അവ രോഗകാരികളിൽ നിന്ന് സ്വാഭാവികമായി ഉണ്ടാകുന്ന പ്രോട്ടീനുകളെ അനുകരിക്കുന്നു. രോഗപ്രതിരോധ പ്രതികരണത്തിന് ഈ വാക്സിനുകൾ വളരെ കാര്യക്ഷമമാണ്. പരമ്പരാഗത പെപ്റ്റൈഡ് വാക്സിനുകൾ ശുദ്ധീകരണ രീതികളിലൂടെയാണ് തയ്യാറാക്കുന്നത്. പുനസംയോജന സാങ്കേതികവിദ്യയിലൂടെ പെപ്റ്റൈഡ് വാക്സിനുകൾ തയ്യാറാക്കുന്നു. ഉദാഹരണം: കോളറ വാക്സിൻ, എഫ്എംഡിവി വാക്സിൻ.

പകർച്ചവ്യാധി തടയുന്നതിന് പുറമേ, പെപ്റ്റൈഡ് വാക്സിനുകൾ ചികിത്സാ കാൻസർ വാക്സിനുകളായി ഉപയോഗിക്കാം, ഇവിടെ ട്യൂമർ അസോസിയേറ്റഡ് ആന്റിജനുകളിൽ നിന്നുള്ള പെപ്റ്റൈഡുകൾ ഫലപ്രദമായ ആന്റി-ട്യൂമർ ടി-സെൽ പ്രതികരണത്തിന് പ്രേരിപ്പിക്കുന്നു. സിന്തറ്റിക് ലോംഗ് പെപ്റ്റൈഡുകൾ (SLP) വിജയകരമായ ഫലങ്ങൾ വാഗ്ദാനം ചെയ്യുന്നു.

## പുനർസംയോജന ഡിഎൻ‌എ സാങ്കേതികവിദ്യയിലൂടെ പെപ്റ്റൈഡ് വാക്സിനുകൾ
ഒരു ആന്റിജനിക് പ്രോട്ടീന്റെ ഒരു ചെറിയ ഭാഗം (ഡൊമെയ്ൻ) ഫലപ്രദമായ സബ്യൂണിറ്റ് വാക്സിൻ ആയി പ്രവർത്തിക്കും. ആന്റിജന്റെ ഈ ചെറിയ ഭാഗം ഒരു പെപ്റ്റൈഡ് ആണ്, അതിൽ ഒരു ചെറിയ ചെയിൻ അമിനോ ആസിഡുകൾ അടങ്ങിയിരിക്കുന്നു, ഇത് ഒരൊറ്റ എപ്പിറ്റോപ്പ് (ആന്റിബോഡി ബൈൻഡിംഗ് മേഖല) ഉണ്ടാക്കുന്നു. രോഗപ്രതിരോധശേഷിയുള്ള ഷോർട്ട് പെപ്റ്റൈഡുകൾ പെപ്റ്റൈഡ് വാക്സിനുകളായി ഉപയോഗിക്കാം. ഉദാഹരണത്തിന്, ഒരു ഇമ്യൂണോജെനിക് പെപ്റ്റൈഡായ എഫ്എംഡിവി പ്രോട്ടീൻ -1 (വിപിഐ), രോഗപ്രതിരോധ പ്രതികരണത്തിനായി രാസപരമായി സമന്വയിപ്പിക്കുകയും പരീക്ഷിക്കുകയും ചെയ്തു.

എന്നിരുന്നാലും, വളരെ ചെറിയ പെപ്റ്റൈഡുകൾ ചിലപ്പോൾ മതിയായ അളവിൽ ഇമ്യൂണോജെനിക് ആകണമെന്നില്ല, ഉദാഹരണത്തിന് 15 മുതൽ 20 വരെ അമിനോ ആസിഡുകൾ മാത്രം അടങ്ങിയിരിക്കുന്ന പെപ്റ്റൈഡുകൾക്ക് വലിയ പെപ്റ്റൈഡുകളേക്കാൾ രോഗപ്രതിരോധ ശേഷി കുറവാണ്. ചിലപ്പോൾ പെപ്റ്റൈഡ് എപ്പിറ്റോപ്പ് വളരെ ചെറുതായിരിക്കുമ്പോൾ, കൂടുതൽ ഇമ്യൂണോജെനിക് ആക്കുന്നതിന്, അഡ്ജുവന്റ് പോലുള്ള ഒരു കാരിയർ പ്രോട്ടീൻ ആവശ്യമാണ്.

## പരിമിതികൾ

# ഒരൊറ്റ എപ്പിറ്റോപ്പ് (15 മുതൽ 20 വരെ അമിനോ ആസിഡുകൾ നീളമുള്ളത്) മതിയായ രോഗപ്രതിരോധ ശേഷി ഉണ്ടാക്കണമെന്നില്ല.
# കൂടുതൽ ഫലപ്രദമാകാൻ, ഒരു എപ്പിറ്റോപ്പിൽ രോഗപ്രതിരോധ പ്രതികരണം സൃഷ്ടിക്കുന്നതിന് ആവശ്യമുള്ളത്ര നീളമുള്ള അമിനോ ആസിഡുകൾ അടങ്ങിയിരിക്കണം.
# യഥാർത്ഥ ആന്റിജനിക് പ്രോട്ടീന്റെ ആന്റിജനിക് ഡിറ്റർമിനന്റിന്റെ അതേ കോൺഫിഗറേഷൻ പെപ്റ്റൈഡ് അനുമാനിക്കണം. എന്നാൽ, ശുദ്ധീകരണ സമയത്ത് എപ്പിറ്റോപ്പ് കോൺഫിഗറേഷൻ ചിലപ്പോൾ മാറിയേക്കാം.

## ഇതും കാണുക

* എപിവാക് കൊറോണ

## പരാമർശങ്ങൾ

വർഗ്ഗം:പെപ്റ്റൈഡ് വാക്സിനുകൾ
സനോഫി പാസ്ചർ

ഫ്രഞ്ച് മൾട്ടി നാഷണൽ ഫാർമസ്യൂട്ടിക്കൽ കമ്പനിയായ സനോഫിയുടെ വാക്സിൻ വിഭാഗമാണ് **സനോഫി പാസ്ചർ**. വാക്സിനുകൾക്കായി പൂർണ്ണമായും നീക്കിവച്ച ലോകത്തിലെ ഏറ്റവും വലിയ കമ്പനിയാണ് സനോഫി പാസ്ചർ. മഞ്ഞപ്പനി വാക്സിൻ ആഗോളതലത്തിൽ ഉൽ‌പാദിപ്പിക്കുന്ന നാല് കമ്പനികളിൽ ഒരാളാണ് സനോഫി പാസ്ചർ.
## ചരിത്രം
1992 മുതൽ, കനേഡിയൻ ഹൈസ്കൂൾ, സിഇജിഇപി വിദ്യാർത്ഥികൾക്കായി ദേശീയ, ബയോടെക്നോളജി കേന്ദ്രീകരിച്ചുള്ള സയൻസ് മത്സരമായ സനോഫി ബയോജെനിയസ് കാനഡ (എസ്‌ബിസി) സനോഫി പാസ്ചർ സ്പോൺസർ ചെയ്തു. എസ്‌ബി‌സിയിലേക്ക് തിരഞ്ഞെടുക്കപ്പെട്ടവർ പ്രാദേശികമായി മാർഗ്ഗദർശനം നൽകുന്നവർക്കൊപ്പം പ്രവർത്തിക്കുന്നു. ഒരു പ്രൊഫഷണൽ ലാബ് ക്രമീകരണത്തിൽ വിദ്യാർത്ഥികൾക്ക് ഗവേഷണ അനുഭവം നൽകുന്നു. പങ്കെടുക്കുന്നവർ അവരുടെ ഫലങ്ങൾ സമാഹരിക്കുകയും പ്രാദേശിക മത്സരങ്ങളിൽ അവരുടെ കണ്ടെത്തലുകൾ അവതരിപ്പിക്കുകയും ചെയ്യുന്നു. ലോകത്തിലെ ഏറ്റവും വലിയ ബയോടെക്നോളജി ഇവന്റായ പ്രശസ്തമായ ബയോ ഇന്റർനാഷണൽ കൺവെൻഷനിൽ ക്യാഷ് പ്രൈസുകൾ നൽകുകയും പ്രാദേശിക വിജയികൾ ദേശീയ വേദിയിലേക്ക് മുന്നേറുകയും ചെയ്യുന്നു.

2004 ൽ അവന്റിസ് സനോഫിയുമായി ലയിച്ചു. പുതിയ സനോഫി-അവന്റിസ് ഗ്രൂപ്പ് ലോകത്തിലെ മൂന്നാമത്തെ വലിയ ഫാർമസ്യൂട്ടിക്കൽ കമ്പനിയായി. സനോഫി-അവന്റിസ് ഗ്രൂപ്പിന്റെ വാക്സിൻ വിഭാഗമായ അവെന്റിസ് പാസ്ചർ അതിന്റെ പേര് സനോഫി പാസ്ചർ എന്ന് മാറ്റി. മത്സരത്തെതുടർന്ന് എതിരാളികൾ ലാഭകരമല്ലാതാക്കിയതിനാൽ 2014-ൽ സനോഫി പാസ്ചർ അതിന്റെ ഫലപ്രദമായ ഫാവ്-അഫ്രിക് ആന്റിവെനോം നിർമ്മിക്കുന്നത് നിർത്തിവച്ചു.സമാനമായ ആന്റിവനോം വികസിപ്പിക്കാൻ രണ്ട് വർഷമെടുക്കുമെന്നും നിലവിലുള്ള സ്റ്റോക്കുകൾ 2016 ജൂണിൽ തീർന്നുപോകുമെന്നും ഡോക്ടേഴ്സ് വിത്തൗട്ട് ബോർഡേഴ്സ് പറഞ്ഞു.

2011 അവസാനത്തോടെ സനോഫി പാസ്ചർ പ്ലാന്റ് വെള്ളപ്പൊക്കത്തിൽ പൂപ്പൽ പ്രശ്നമുണ്ടാക്കി. കാനഡയിലെ ഒന്റാറിയോയിലെ ടൊറന്റോയിൽ സ്ഥിതി ചെയ്യുന്ന ഈ ഫെസിലിറ്റി ഗ്ലാക്സോ 1077 സ്ട്രെയിൻ ഉപയോഗിച്ച് ക്ഷയരോഗ വാക്സിൻ, ബിസിജി ഇമ്മ്യൂണോതെറാപ്പിറ്റിക് ആന്റ് ബ്ലാഡർ കാൻസർ മരുന്നായ ImmuCYST തുടങ്ങിയ ബിസിജി വാക്സിൻ ഉൽ‌പന്നങ്ങൾ നിർമ്മിച്ചു. 2012 ഏപ്രിലിൽ എഫ്ഡി‌എ പ്ലാന്റിൽ സ്റ്ററിലിറ്റിയുമായി ബന്ധപ്പെട്ട പൂപ്പൽ, കൂടുണ്ടാക്കുന്ന പക്ഷികൾ, തുരുമ്പിച്ച വൈദ്യുത പാതകൾ തുടങ്ങി ഡസൻ കണക്കിന് പ്രശ്നങ്ങൾ കണ്ടെത്തി.രണ്ടുവർഷത്തിലേറെയായി പ്ലാന്റ് അടച്ചതിന്റെ ഫലമായി ബ്ലാഡർ കാൻസർ, ക്ഷയം എന്നിവയുടെ വാക്സിനുകൾക്ക് കുറവുണ്ടായി.  ബിസിജിയുടെ ഉത്പാദനം പുനരാരംഭിക്കാൻ 2014 ഒക്ടോബർ 29 ന് ഹെൽത്ത് കാനഡ സനോഫിക്ക് അനുമതി നൽകി.
## അവലംബം

## പുറംകണ്ണികൾ
* 

വർഗ്ഗം:വാക്സിൻ നിർമ്മാതാക്കൾ
ഉപചാരമുലനു ചേകൊനവയ്യ

ത്യാഗരാജസ്വാമികൾ ഭൈരവിരാഗത്തിൽ ചിട്ടപ്പെടുത്തിയ ഒരു കൃതിയാണ് **ഉപചാരമുലനു ചേകൊനവയ്യ**

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം
* വരികളും അർത്ഥവും

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ഭൈരവി രാഗത്തിൽ ചിട്ടപ്പെടുത്തിയ കൃതികൾ
ച്. മോഹൻ റാവു

ഒരു ഇന്ത്യൻ മോളിക്യുലർ ബയോളജിസ്റ്റാണ് **ചിന്തലഗിരി മോഹൻ റാവു** .  ഹൈദരാബാദ് സർവകലാശാലയിൽ നിന്ന് രസതന്ത്രത്തിൽ അദ്ദേഹത്തിന് പിഎച്ച്ഡി ഉണ്ട്. 1990-92 കാലഘട്ടത്തിൽ യുഎസിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ വിസിറ്റിംഗ് അസോസിയേറ്റായിരുന്നു. 1996 ൽ ജപ്പാനിലെ ടോക്കിയോ സയൻസ് യൂണിവേഴ്സിറ്റിയിൽ വിസിറ്റിംഗ് പ്രൊഫസറായിരുന്നു. വിസിറ്റിംഗ് സയന്റിസ്റ്റ്, യുടിഎംബി, ഗാൽവെസ്റ്റൺ, യുഎസ്എ, വിസിറ്റിംഗ് പ്രൊഫസർ, പ്രോട്ടീൻ റിസർച്ച് ഇൻസ്റ്റിറ്റ്യൂട്ട്, ഒസാക്ക, ജപ്പാൻ. അനുബന്ധ പ്രൊഫസർ, ആർ‌എം‌ടി സർവകലാശാല, മെൽ‌ബൺ, ഓസ്‌ട്രേലിയ. ഹൈദരാബാദിലെ സെന്റർ ഫോർ സെല്ലുലാർ ആന്റ് മോളിക്യുലർ ബയോളജി ഡയറക്ടറായി അദ്ദേഹം സ്ഥാനമേറ്റു. സി‌എസ്‌ഐ‌ആർ-ഡിസ്റ്റിംഗ്വിഷ്ഡ് സയന്റിസ്റ്റും സി‌സി‌എം‌ബിയിലെ സർ ജെ സി ബോസ് നാഷണൽ ഫെലോയുമാണ്  1999 ൽ മെഡിക്കൽ സയൻസസ് വിഭാഗത്തിൽ ഇന്ത്യയിലെ പരമോന്നത ശാസ്ത്ര അവാർഡായ ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം ലഭിച്ചു. 

## കരിയർ
ഡോ. മോഹൻ റാവു 1975 ൽ ഉസ്മാനിയ സർവകലാശാലയിൽ നിന്ന് സസ്യശാസ്ത്രം, സുവോളജി, രസതന്ത്രം എന്നിവയിൽ ബിരുദം നേടി. 1977 ൽ ഉസ്മാനിയ യൂണിവേഴ്സിറ്റിയുടെ നിലവിൽ വാറങ്കലിലെ കക്കാട്ടിയ യൂണിവേഴ്സിറ്റി എന്നറിയപ്പെടുന്ന പിജി സെന്റർ വാറങ്കലിൽ നിന്ന് രസതന്ത്രത്തിൽ ബിരുദാനന്തര ബിരുദം നേടി. 1984 ൽ ഹൈദരാബാദ് സർവകലാശാലയിൽ നിന്ന് ഡോക്ടറേറ്റ് നേടി. *കെമിക്കൽ ആന്റ് ബയോളജിക്കൽ സിസ്റ്റങ്ങളുടെ ഫോട്ടോക ഔസ്റ്റിക് സ്പെക്ട്രോസ്കോപ്പി* ആയിരുന്നു അദ്ദേഹത്തിന് ഡോക്ടറേറ്റ് ലഭിച്ച തീസീസ്. കകതിയ സർവകലാശാല അദ്ദേഹത്തിന് ഓണററി ഡോക്ടറേറ്റും ഹൈദരാബാദ് സർവകലാശാലയുടെ "വിശിഷ്ട പൂർവ്വ വിദ്യാർത്ഥി" അവാർഡും ലഭിച്ചു. നിരവധി പ്രമുഖ ദേശീയ അവാർഡുകൾ അദ്ദേഹം നേടിയിട്ടുണ്ട്. വേൾഡ് അക്കാദമി ഓഫ് സയൻസസ് (ടി‌ഡബ്ല്യു‌എ‌എസ്), ഇന്ത്യൻ നാഷണൽ അക്കാദമി ഓഫ് സയൻസസ്, നാഷണൽ അക്കാദമി ഓഫ് സയൻസ് (ഇന്ത്യ), ഇന്ത്യൻ അക്കാദമി ഓഫ് സയൻസസ് എന്നിവയിൽ തിരഞ്ഞെടുക്കപ്പെട്ട ഫെലോ ആണ് അദ്ദേഹം. സൊസൈറ്റി ഓഫ് ബയോളജിക്കൽ കെമിസ്റ്റ്സ് (ഇന്ത്യ), ഇന്ത്യൻ ബയോഫിസിക്കൽ സൊസൈറ്റി, ആന്ധ്രപ്രദേശ് അക്കാദമി ഓഫ് സയൻസ്, തെലങ്കാന അക്കാദമി ഓഫ് സയൻസസ് എന്നിവയുടെ പ്രസിഡന്റായിരുന്നു.

## അവലംബം

## പുറത്തേക്കുള്ള കണ്ണികൾ
*Videolink to European Union Horizon2020 http://ec.europa.eu/research/horizon2020/index_en.cfm?pg=testimonials&video=mohan-rao-4

വർഗ്ഗം:തെലുഗു ജനത
വർഗ്ഗം:ഇന്ത്യൻ ജനിതകശാസ്ത്രജ്ഞർ
വർഗ്ഗം:1960-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
തുരാഗ ദേശിരാജു

ഇന്ത്യക്കാരനായ ഒരു ന്യൂറോ ഫിസിയോളജിസ്റ്റും നാഷണൽ ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത് ആൻഡ് ന്യൂറോ സയൻസസിലെ (നിംഹാൻസ്) പ്രൊഫസറുമായിരുന്നു **തുരാഗ ദേശിരാജു (1935–1992).**  നിംഹാൻസിൽ ചേരുന്നതിന് മുമ്പ് എയിംസ് ദില്ലിയുമായി ബന്ധപ്പെട്ടിരുന്ന അദ്ദേഹം  1975 ൽ നിംഹാൻസിൽ ന്യൂറോ ഫിസിയോളജി വകുപ്പ് സ്ഥാപിച്ചു.  ഉറക്കം, ഉണർവ് എന്നിവയെക്കുറിച്ചുള്ള ന്യൂറോ ഫിസിയോളജിക്കൽ പഠനത്തിന് ശ്രദ്ധേയനായ അദ്ദേഹം സെറിബ്രൽ കോർട്ടെക്സിന്റെ പ്രവർത്തനങ്ങളെക്കുറിച്ചുള്ള വിപുലമായ പഠനങ്ങൾ ബോധപൂർവമായ പെരുമാറ്റത്തെക്കുറിച്ചുള്ള ഗ്രാഹ്യം വർദ്ധിപ്പിക്കാൻ സഹായിച്ചു. 

യോഗയുടെ ന്യൂറോൺ-ഫിസിയോളജിയെക്കുറിച്ചും ബോധത്തിന്റെ സിദ്ധാന്തങ്ങളെക്കുറിച്ചും ദേശിരാജുവിന്റെ പഠനങ്ങൾ പ്രോജക്ട് കോൺഷ്യസ്നെസിന്റെ മൂലക്കല്ലുകളായിരുന്നു, നിംഹാൻസ് പ്രോത്സാഹിപ്പിച്ച പരീക്ഷണാത്മക പദ്ധതിയായ യോഗ പരിശീലനങ്ങൾ.  *ഇന്ത്യൻ ജേണൽ ഓഫ് ഫിസിയോളജി ആൻഡ് ഫാർമക്കോളജി*  എഡിറ്ററായ അദ്ദേഹം നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോ ആയിരുന്നു.  ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി, 1980 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്. 

## തിരഞ്ഞെടുത്ത ഗ്രന്ഥസൂചിക
* 
* 
* 
* 
* 

## അവലംബം

## പുറത്തേക്കുള്ള കണ്ണികൾ
* 
* 

## അധികവായനയ്ക്ക്
* 

വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:1992-ൽ മരിച്ചവർ
വർഗ്ഗം:1935-ൽ ജനിച്ചവർ
ജഗദീഷ് നരേൻ സിൻഹ

ഇന്ത്യൻ ഫാർമക്കോളജിസ്റ്റും ലഖ്‌നൗയിലെ ഉത്തർപ്രദേശ് ഡെന്റൽ കോളേജ് ആൻഡ് റിസർച്ച് സെന്ററിലെ ഫാർമക്കോളജി ആൻഡ് തെറാപ്പിറ്റിക്സ് വകുപ്പിലെ മുൻ പ്രൊഫസറുമാണ് **ജഗദീഷ് നരേൻ സിൻഹ (ജനനം: 1939).**  കിംഗ് ജോർജ്ജ് മെഡിക്കൽ യൂണിവേഴ്സിറ്റിയിലെ ഫാക്കൽറ്റിയിലെ മുൻ അംഗം കൂടിയാണ് അദ്ദേഹം.  സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷന്റെ സ്വതന്ത്ര എത്തിക്സ് കമ്മിറ്റി അംഗവുമാണ്. 

1939 ജനുവരി 15 ന്‌ ജനിച്ച സിൻ‌ഹ *മെഡല്ലറി ബാരോഫ്ലെക്‌സിന്റെ ന്യൂറോകെമിക്കൽ മോഡുലേഷൻ വിശദീകരിക്കുന്നതിനെക്കുറിച്ചുള്ള* ഗവേഷണങ്ങൾക്ക് ശ്രദ്ധേയനാണ്. അദ്ദേഹത്തിന്റെ ഗവേഷണങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട്    അദ്ദേഹത്തിന്റെ കൃതികൾ നിരവധി ഗവേഷകർ ഉദ്ധരിച്ചു.    ശാസ്ത്ര ഗവേഷണ ഭാരത സർക്കാരിൽ മകുടോദാഹരണമായ ഏജൻസി സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ ഏറ്റവും ഉയർന്ന ഇന്ത്യൻ സയൻസ് അവാർഡുകളിൽ ഒന്ന് 1984 ൽ മെഡിക്കൽ സയൻസിലേക്കുള്ള സംഭാവനകൾക്കായി അദ്ദേഹത്തിന് സയൻസ് ആൻഡ് ടെക്നോളജി ശാന്തി സ്വരൂപ് ഭട്നാഗർ പുരസ്കാരം സമ്മാനിച്ചു.  

## തിരഞ്ഞെടുത്ത ഗ്രന്ഥസൂചിക
* 
* 
* 
* 
* 

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ജീവിച്ചിരിക്കുന്നവർ
വർഗ്ഗം:1939-ൽ ജനിച്ചവർ
ദിലീപ് കുമാർ ഗാംഗുലി

ഒരു ഇന്ത്യൻ ന്യൂറോ ഫിസിയോളജിസ്റ്റ്, ന്യൂറോഫാർമക്കോളജിസ്റ്റ്,  ഫാർമക്കോളജി ആൻഡ് എക്സ്പിരിമെന്റൽ തെറാപ്പിറ്റിക്സ് വകുപ്പിന്റെ മുൻ മേധാവി, ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജി ഡയറക്ടർ എന്നീ സ്ഥാനങ്ങൾ വഹിച്ച ഒരു ശാസ്ത്രകാരനാണ് **ദിലീപ് കുമാർ ഗാംഗുലി** (ജനനം 1940).   പശ്ചിമ ബംഗാളിലെ കൊൽക്കത്തയിൽ 1940 ജനുവരി 4 ന് ജനിച്ച അദ്ദേഹം പാർക്കിൻസോണിസത്തെക്കുറിച്ചുള്ള  ഗവേഹ്സ്ണങ്ങൾ കൂടാതെ ഇന്ത്യയിൽ ന്യൂറോഫാർമക്കോളജിക്കൽ പഠനങ്ങൾ പ്രോത്സാഹിപ്പിക്കുന്നതിനുള്ള ശ്രമങ്ങൾ നടത്തിയ വ്യക്തിയാണ്. അദ്ദേഹത്തിന്റെ ഗവേഷണങ്ങൾ അവലോകനം ചെയ്ത ഓരോ ജേണലുകളിലെയും നിരവധി ലേഖനങ്ങളുടെ വഴി രേഖപ്പെടുത്തിയിട്ടുണ്ട്.  കൂടാതെ അദ്ദേഹം മറ്റുള്ളവർ പ്രസിദ്ധീകരിച്ച പുസ്തകങ്ങൾ അധ്യായങ്ങൾ സംഭാവന ചെയ്തു  തന്റെ സൃഷ്ടി പലഗവേഷകരും ഉദ്ധരിച്ചിട്ടുണ്ട്.    ഇന്ത്യൻ അക്കാദമി ഓഫ് ന്യൂറോ സയൻസസിന്റെ സ്ഥാപക ഫെലോ ആയ അദ്ദേഹം അതിന്റെ വൈസ് പ്രസിഡന്റായി സേവനമനുഷ്ഠിച്ചിട്ടുണ്ട്.  ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി . 1985 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്. 

## തിരഞ്ഞെടുത്ത ഗ്രന്ഥസൂചിക
* 
* 
* 
* 
* 

## അവലംബം

## പുറത്തേക്കുള്ള കണ്ണികൾ
* 

## അധികവായനയ്ക്ക്
* 

വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1940-ൽ ജനിച്ചവർ